recursal/SuperWikiNEXT-32B huggingface dataset:
**အနဂ္ဂ**သည် ဟစ်ဟော့ ဂီတ ပုံစံသစ်ခေတ်တစ်ခေတ်ကို မိတ်ဆက်ပေးနိုင်ခဲ့သည့် ဟစ်ဟော့ အဆိုတော်တစ်ဦး ဖြစ်သည်။ အဆိုတော်မင်းမင်းလတ်နှင့် ဒေါ်ယမင်းကြိုင် တို့မှမွေးဖွားခဲ့သည်။ အဓိက၊ အလင်္ကာ၊ အနဂ္ဂ၊ အမရာ မွေးချင်း လေးဦးရှိပြီး တတိယမြောက် သားဖြစ်သည်။ ငယ်နာမည် ကိုတွိ ဖြစ်သည်။ 

မြန်မာနိုင်ငံတွင် ဟစ်ဟော့ဂီတကို စပြီးမိတ်ဆက်ပေးခဲ့သောအဖွဲ့မှာ ACID အဖွဲ့ဖြစ်ပြီး *စတင်ခြင်း* အယ်လဘမ် ဖြစ်သည်။ အနဂ္ဂ၊ ဟိန်းဇော်(ကွယ်လွန်)၊ ရန်ရန်ချမ်း၊ Rဇာနည် ၊ ဇေယျာသော်တို့ ပါဝင်သည့် အက်စစ်တေးဂီတအဖွဲ့ သည် မြန်မာနိုင်ငံ၌ အနုပညာ၊ စီးပွားရေးအရပါ ပထမဆုံး အောင်မြင်ကျော်ကြားခဲ့သည့် ဟစ်ဟော့ပ်ဂီတအဖွဲ့ဖြစ်သည်။ 

ထက်ထက်မိုးဦးနှင့် အိမ်ထောင်ကျခဲ့ပြီး ဂီတလောကမှ ခေတ္တပျောက်သွားခဲ့သည်။ ထက်ထက်မိုးဦးနှင့် ကွာရှင်းပြီးမှ ဂီတလောကတွင် ပြန်ပြီးလှုပ်ရှားလာခဲ့သည်။

ဘာဘူနှင့် တွဲဖက်၍ *အနဂ္ဂရဲ့ လုပ်တာ မဟုတ်နှင့် ဘာဘူရဲ့ မဟုတ်တာလုပ်* စီးရီးသစ် နှစ်ခွေကို ချိုကြည်သာတေးသံသွင်းမှ (၁၇၊၁၊၂ဝဝ၉)ရက်တွင် ထွက်ရှိခဲ့သည်။

* ၂၀၀၉-ခုနှစ်၊ မတ်လ ၁၄ ရက်တွင် အနဂ္ဂ နှင့် ကုမဏီ လုပ်ငန်းရှင် ၄ ဦးတို့အား စစ်ဒေသ(၁) မှာ ထိန်းသိမ်းခဲ့သည်။ နောက်နေ့တွင် ပြန်လည်လွတ်ပေး ခဲ့သည်။

သီဆိုခဲ့သော တေးစီးရီး
---------------------

* *မိတော့မိတယ်*
* *သုံးယောက်ပေါင်းလောင်းကျော်*
* *မောင်တို့ချယ်ရီမြေ*
* *ပြိုင်ဘက်*
* *အနမ်းများစွာအတွက်*
* *နားညီးတော့---အခုမချစ်*
* *ပြန်ပြောပြဘို့တော်တော်ခက်လိမ့်မယ်*
* *ဆယ့်နှစ်ရာသီအချစ်*
* *လုပ်တာမဟုတ် ၊ မဟုတ်တာလုပ်* (ပြိုင်ဘက်-၂)

MRTV-4 မှ ထုတ်လွှင့်သည့် We Can Talk အစီအစဉ်တွင် ရသနှင့်အတူ စီစဉ်သူအဖြစ် ပါဝင်လုပ်ကိုင်ခဲ့သည်။

ကိုးကား
-------

1. ↑  Bi weeklyEleven journal
2. ↑
**လွင်မိုး** သည် မြန်မာနိုင်ငံမှထင်ရှားသော ရုပ်ရှင်သရုပ်ဆောင်တစ်ဦး ဖြစ်သည်။ ၁၉၇၁ ခုနှစ်၊ စက်တင်ဘာလ (၁၇)ရက်နေ့၌ တနင်္သာရီတိုင်း၊ မြိတ်မြို့တွင် အဖ ဦးမြင့်လွင်နှင့် အမိ ဒေါ်လေးရှင်တို့မှ မွေးဖွားခဲ့သည်။ အမည်ရင်းမှာ မောင်မိုးလွင် ဖြစ်သည်။ အနုပညာလောကထဲ စတင်ဝင်ရောက်ချိန်တွင် နာမည် မောင်မိုးလွင်ကို ရှေ့နောက်ပြောင်းပြီး လွင်မိုးဟု မှည့်ခေါ်ခဲ့သည်။ ဒါရိုက်တာ မောင်သီ၏ညီတော်စပ်သည်..

  

၁၉၈၉-၁၉၉၀ ခုနှစ်တွင် ဒါရိုက်တာ မောင်နီလွင်(သပြု)၏ *ကြွေနေပြီ* ဗီဒီယို ဇာတ်ကားဖြင့် အနုပညာလောကထဲသို့ စတင် ဝင်ရောက် လာခဲ့သူဖြစ်ပြီး ရုပ်ရှင် ဇာတ်ကားကြီးကို ၁၉၉၀-၉၁- ခုနှစ်တွင် *ခိုင်မာလာနှင်းဆီ* ဇာတ်ကားနှင့် စတင်ခဲ့သည်။ *ရင်ထဲက ဆောင်းရာသီ* (၁၉၉၉)၊ *ပန်းတပွင့် ဖန်ဆင်းခြင်း* (၂၀၀၁) နှင့် *တခါကဧရာဝတီညများ* (၂၀၀၅) တို့ဖြင့် အကောင်းဆုံး အမျိုးသား သရုပ်ဆောင်ဆုများ ရရှိခဲ့သည်။ 

မြန်မာပြည်အနှံ့ သွားရောက်ကာ ဝါသနာအလျောက် ဓာတ်ပုံများ ရိုက်ယူခဲ့ပြီး တခြားသော ဓာတ်ပုံပညာရှင်များနှင့် ပူးပေါင်း၍ ဓာတ်ပုံပြပွဲများလည်း ပြုလုပ်ခဲ့သည်။ ချင်းပြည်နယ်၊ နတ်မတောင် နှင့် ပတ်သက်သည့် မှတ်တမ်းရုပ်ရှင်ကို ရိုက်ကူးကာ "လွင်မိုးခရီးသွားနေသည်" ခေါင်းစဉ်ဖြင့် MRTV4 တွင် ထုတ်လွှင့်ပြသခဲ့သည်။ ထို့နောက် မြိတ်ကျွန်းစုဒေသနှင့် ဧရာဝတီ လင်းပိုင်များ အကြောင်းကိုလည်း မှတ်တမ်း ရုပ်ရှင် များ ရိုက်ကူးခဲ့ပြီး မြိတ်ကျွန်းစုများအကြောင်းကိုလည်း ထုတ်လွှင့် ပြသခဲ့သည်။

မိသားစု ဘဝ
----------

သတင်းကြေညာသူ မေသူ နှင့်လက်ထပ်ကာ ယွန်းဝတီလွင်မိုး နှင့် ယွန်းနဒီလွင်မိုး အမည်ရှိ သမီးနှစ်ဦး ရရှိထားသည်။ ယွန်းဝတီလွင်မိုးသည် ဖခင်နည်းတူ ရုပ်ရှင်နယ်မြေသို့ ခြေချနေပြီဖြစ်သည်။

ဝါသနာ
-----

သရုပ်ဆောင်အပြင် ဓာတ်ပုံရိုက်ခြင်း၊ ကဗျာရေးခြင်း။ ဘိလိယက်ထိုးခြင်း၊ သီချင်းဆိုခြင်းနှင့် ဂေါက်သီးကစားခြင်းကို ဝါသနာပါပြီး အသက် (၁၀)အရွယ်မှ စတင် ဂေါက်ရိုက်ခဲ့သည်။

ပါဝင်ခဲ့သော ရုံတင်ဇာတ်ကားကြီးများ
---------------------------------

| ခုနှစ် | ဇာတ်ကားအမည် | ဇာတ်ဆောင်အမည် | မှတ်ချက် |
| --- | --- | --- | --- |
| ၁၉၉၂ | *ခိုင်မာလာနှင်းဆီ* |  |  |
| ၁၉၉၅ | *ကမ္ဘာ ကမ္ဘာ အဝေး* |  |  |
| ၁၉၉၅ | *သူတို့ခေတ်နဲ့သူတို့အရွယ်* |  |  |
| ၁၉၉၆ | *မာနသစ္စာ* |  |  |
| ၁၉၉၆ | *ပန်းသခင်* |  |  |
| ၁၉၉၇ | *ချစ်ချစ် ချစ်တဲ့ ကိုကို* |  |  |
| ၁၉၉၇ | *သူ့ကျွန်မခံပြီ* |  |  |
| ၁၉၉၉ | *ရင်ထဲက ဆောင်းရာသီ* |  | အကောင်းဆုံး အမျိုးသား ဇာတ်ဆောင်ဆု |
| ၂၀၀၀ | *ကြည်ပြာရောင်နဂ္ဂတစ်များ* |  |  |
| ၂၀၀၀ | *မောင့်မူပိုင်ရှင်* |  |  |
| ၂၀၀၁ | *ပန်းတစ်ပွင့် ဖန်ဆင်းခြင်း* |  | အကောင်းဆုံး အမျိုးသား ဇာတ်ဆောင်ဆု |
| ၂၀၀၁ | *သမီးမိုက်* |  |  |
| ၂၀၀၂ | *ယောက္ခမဆိုတာ တစ်ခါတုန်းက သမက်ပါပဲ* |  |  |
| ၂၀၀၂ | *ဆန်ရေ* |  |  |
| ၂၀၀၄ | *ကိုယ်တိုင်ရေးရာဇဝင်* |  |  |
| ၂၀၀၄ | *စတိုင်* |  |  |
| ၂၀၀၅ | *တစ်ခါက ဧရာဝတီညများ* |  | အကောင်းဆုံး အမျိုးသား ဇာတ်ဆောင်ဆု |
| ၂၀၀၅ | *လျှိူ့ဝှက်သောနှင်း* |  |  |
| ၂၀၀၅ | *ပျော်လိုက်ရအောင်* |  |  |
| ၂၀၀၉ | *သူငယ်ချင်းယောက္ခမ* |  |  |
| ၂၀၁၁ | *ချောကလက်ဘေဘီ* |  |  |
| ၂၀၁၈ | *သူငယ်ချင်းယောက္ခမ ၂* |  |  |
| ၂၀၁၉ | *ဒယ်ဒီဖားကင်* |  |  |
| ၂၀၁၉ | *သူစိမ်းအိမ်* |  |  |

ကိုးကား
-------
မြန်မာနိုင်ငံတစ်ဝန်းလုံးတွင် အထူးကျော်ကြားခဲ့သော ဇာတ်မင်းသားကြီး ဦးအောင်မောင်းသည် ဝဏ္ဏကျော်ထင်ဘွဲ့ရ သဘင်ပညာရှင်ကြီး တစ်ဦး ဖြစ်သည်။

ငယ်ဘဝ
-----

ဦးအောင်မောင်းသည် မြန်မာသက္ကရာဇ် ၁၉၄၁ ခု တွင် အဖ ဦး​အေး​မောင် အမိဒေါ်လှခြယ် တို့မှ ဖွားမြင်သည်။ နာမည်ရင်းမှာ *ဦး​အောင်​သောင်း* ဖြစ်သည်။ ဇာတိမှာ မကွေးတိုင်းဒေသကြီး၊ မြို့သစ်မြို့နယ် လဲလူရွာ ဖြစ်သည်။ မောင်အုန်းမောင် အသက်(၁၃)နှစ် အရွယ်တင် မင်းဘူးမြို့သို့ လာရောက်ကပြသော နာမည်ကြီး ဦးမာဒင်၏ ဇာတ်သဘင်အဖွဲ့သို့ ဝင်ရောက်ခဲ့သည်။

သဘင်သည်ဘဝ
---------

ဇာတ်အဖွဲ့ထဲ၌ ပထမတွင် ဆိုင်းနောက်ထ၊ ရှေ့တော်ပြေး၊ ဝန်ကြီး အစရှိသည်ဖြင့် ပါဝင်ဆောင်ရွက်ရသည်။ မကြာမီ လူရွှင်တော်အဖြစ် အသုံးတော်ခံခဲ့ရာ ဇာတ်ဆရာကြီး ဦးမာဒင်ကြီးက သူ့အား **အောင်မောင်း**ဟူသော အမည်ကို ပေးသည်။ ထိုအချိန်မှစ၍ **လူရွှင်တော်အောင်မောင်း**ဟူ၍ ထင်းရှားလာ၏။ 

ဇာတ်မင်းသား စိန်ကျော်လေး မမျှော်လင့်ဘဲ ရုတ်တရက် ကွယ်လွန်သွားသဖြင့် ယင်း၏နေရာတွင် ဒုတိယမင်းသားအဖြစ် လူရွှင်တောင်အောင်မောင်းအား ပွဲထုတ်လျက် ကပြစေသည်။ မင်းသားအောင်မောင်းအမည်ဖြင့် ဦးမာဒင်ဇာတ်အဖွဲ့တွင် နှစ်နှစ်ခန့် ကပြပြီးသောအခါ **မင်္ဂလာအောင်မောင်း**ဟူသော အမည်ခံယူကာ ကိုယ်ပိုင်ဇာတ်အဖွဲ့ တည်ထောင်ပြီး သီးခြားခွဲထွက်ကာ ကပြလေသည်။ မင်္ဂလာအောင်မောင်း၏ ဇာတ်အဖွဲ့ကြီး ဖြစ်လာပေသည်။ 

နှစ်ပါးသွား ကပြသောအခါတွင် ခြေထိုး၍ ကပြသော အကကို ကပြလေသည်။ ရေခဲပြင်တွင် စကိတ်စီးသကဲ့သို့ ခြေထိုး၍ ကသွားလေသည်။ ထိုအခါမှစ၍ ထိုအကကို "**အောင်မောင်းခြေထိုး**"ဟူ၍ ခေါ်တွင်ခဲ့လေသည်။

မျိုးချစ်စိတ်ထက်သန်ပုံ
----------------------

ဦးအောင်မောင်းသည် တို့ဗမာအစည်းအရုံးမှ သခင်များအား ငွေကြေးအထောက်အပံ့ကို ပွင့်ပွင့်လင်းလင်း ပေးခဲ့သူဖြစ်သည်။ ၁၃၀၀ ပြည့် အရေးတော်ပုံအတွင်းက ဦးအောင်မောင်းသည် ကြို့ပင်ကောက်မြို့တွင် ဇာတ်ကပြနေခိုက် ရေနံမြေအလုပ်သမားကြီးများ သပိတ်မှောက်၍ ရန်ကုန်မြို့သို့ ချီတက်လာနေစဉ် မြို့ဦးမှထွက်၍ မင်္ဂလာစည်တော်ကြီးဖြင့် ကပြ၍ သီဆိုဂုဏ်ပြုခဲ့လေသည်။

ဘဝနိဂုံး
--------

မျိုးချစ်ဇာတ်မင်းသားကြီး မင်္ဂလာ ဦးအောင်မောင်းသည် အင်္ဂပူမြို့၊ ရွှေဆံတော်ဘုရားပွဲတွင် ဇာတ်ကပြနေစဉ် ကာလ မြန်မာသက္ကရာဇ် ၁၃၃၄ခု၊ ပြာသိုလဆုတ် (၂) ရက်နေ့(ခရစ်နှစ် ၁၉၇၃ ခု၊ ဇန်နဝါရီလ ၂၀ ရက်) စနေနေ့၊ အသက် (၇၆) နှစ်အရွယ်တွင် ကွယ်လွန်ခဲ့သည်။

ကိုးကား
-------

1. ↑  ကာတွန်းဝင်းအောင် - အောင်မြင်ထင်ရှား မြန်မာအနုပညာရှင်များ
**ယူဒမိ** သည် ကမ္ဘာ့အကြီးဆုံး သင်ကြားရေးပလက်ဖောင်းဖြစ်ပြီး သက်မွေးပညာအဖြစ် သင်ယူလိုသည့် လူရွယ်များနှင့် ကျောင်းသားတို့အတွက် ရည်ရွယ်သည်။ သင်ယူသူ သန်း ၃၀ ကျော် ရှိပြီး နည်းပြပေါင်း ၅ သောင်းခန့်က ဘာသာစကား ၆၀ ကျော်ဖြင့် သင်ကြားလျက် ရှိသည်။ သင်ခန်းစာပေါင်း ၂၄၅ သန်းကျော် ရှိသည်။ နိုင်ငံပေါင်း ၁၉၀ ကျော်မှ ကျောင်းသားများ၊ နည်းပြများ သင်ယူမှု သင်ကြားမှု လုပ်ကြသည်။ ကျောင်းသားအရေအတွက် သုံးပုံနှစ်ပုံမှ အမေရိကန်အပြင်ဘက်မှ ဖြစ်သည်။ လုပ်ငန်းပေါင်း ၄ ထောင်ကျော်တို့က ၎င်းတို့ဝန်ထမ်းများ၏ အရည်အသွေးမြှင့်သင်တန်းအဖြစ် ယူဒမိကို သုံးသည်။ ဖော်ကျွန်း ၁၀၀ စာရင်းဝင် လုပ်ငန်းတို့၏ ၈၀ ရာခိုင်နှုန်းမှာ ယူဒမိ၏ ဖောက်သည်များ ဖြစ်သည်။ ကျောင်းသားများမှာမူ လုပ်ငန်းခွင်နှင့် ဆက်စပ်သော စွမ်းရည်ရရန် သင်တန်းယူသည်က များသည်။ အချို့သင်ခန်းစာများမှာ အောင်လက်မှတ်ပေးသည်။

၂၀၁၉ ခု စာရင်းအရ လက်ရှိ၌ သင်ကြားသင်ယူဆဲ သင်ခန်းစာပေါင်း ၁၃၀၀၀၀ ကျော် ရှိသည်။

ကိုးကား
-------

1. ↑  Lomas, Natasha. Online Learning Marketplace Udemy Raises $32M To Scale Up Internationally. *TechCrunch*. May 8, 2014
2. ↑  Carr, David F. Udemy Comes To Corporate Training *Information Week*. April 16, 2013
3. ↑  "Udemy's Exodus, Amazon's Gain"၊ Inverse၊ June 22, 2016။ 25 September 2016 တွင် ပြန်စစ်ပြီး။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် မြှားမြက်တောသို့ဝင်ရောက်သော ကိုယ်လုံးပြည့်အနာများ မှည့်ရင့်သောသူ၏ ဆူးစူးခြင်း မြှားမြက်ရွက်တို့ဖြင့် ခြစ်မိခြင်းကြောင့် အတိုင်းထက်အလွန် ဒုက္ခ, ဒေါမနဿဝေဒနာကို ခံစားရသကဲ့သို့ ရွာသို့သွားသော တောသို့သွားသော ဒုဿီလပုဂ္ဂိုလ်၏ "မိမိ၏အပြုအမူ၊ အကျင့်စာရိတ္တ၊ အသုစိဂါမကဏ္ဍက (ရွာသူ ရွာသားတို့၏ အော့နှလုံးနာ) ဖြစ်ခြင်း"တို့ဖြင့် သီတင်းသုံးဖော်တို့၏ စွပ်စွဲပြစ်တင် ခံရပုံကိုလည်းကောင်း၊ နေရာအရပ်ဌာနမတူ, ကျက်စားရာမတူကြသော မြွေ၊ မိကျောင်း၊ ငှက်ဆင်၊ ခွေး၊ မြေခွေး၊ မျောက်-ဟူသော သတ္တဝါ (၆)ကောင်တို့ကို ဖမ်းယူပြီး ကြိုးဖြင့် ခိုင်မြဲဖွဲ့တုပ် ချီနှောင်ထားရာ၌ အားကောင်းသော သတ္တဝါနောက်သို့ ကျန်သတ္တဝါများလိုက်ရသကဲ့သို့ ကာယဂတာသတိကို မပွားများ၊ ကြိမ်ဖန် များစွာ အလေ့အလာမပြုသောပုဂ္ဂိုလ် အဇ္ဈတ္တိကာယတန(၆)ပါးတို့တွင် တစ်ပါး ပါးသည် မနာပိယဗဟိဒ္ဓါယတနတို့၌ အာဝိဉ္ဆနဖြစ်ပြီး အမနာပိယဗဟိဒ္ဓါယတနတို့၌ ပဋိကူလဖြစ်ခြင်း၊ အသံဝရကထာကိုလည်းကောင်း (စေတောဝိမုတ္တိ၊ ပညာဝိမုတ္တိကို မှန်ကန်စွာ မသိနိုင်ခြင်း) ယင်းသတ္တဝါ(၆)ကောင်တို့ကို ငုတ်တိုင်တို့၌ ဖွဲ့ချီထားလျှင် ပင်ပန်းကြသည့်အခါ ငုတ်တိုင်၏ အနီးအနား၌ ကပ်ရောက်တည်နေ, ရပ်နေ, အိပ်နေရာသကဲ့သို့၊ ကာယဂတာသတိကို ပွားများအပ်၊ ကြိမ်ဖန်များစွာ အလေ့အလာပြုအပ်သည်ရှိသော် မနာပိယ ဗဟိဒ္ဓါယတနတို့၌ အာဝိဉ္ဆနမဖြစ်၊ အမနာပိယဗဟိဒ္ဓါယတနတို့၌ ပဋိကူလမဖြစ်တော့ပဲ စေတောဝိမုတ္တိ ပညာဝိမုတ္တိကို မှန်ကန်စွာ သိမြင်နိုင်သော သံဝရကထာကိုလည်းကောင်း၊ ကာယဂတာသတိကို ဘာဝိတ, ဗဟုလီကတ, ယာနီကတ,ဝတ္ထုကတ အနုဋ္ဌိတ ပရိစိတ သုသမာရဒ္ဓ ဖြစ်အောင် ကျင့်ကြံပွားများ အားထုတ်ရမည်ဟု ရဟန်းတို့အား ဘုရားရှင်ဟောတော်မူသည့်သုတ်။

ပါဠိတော်၊ အဋ္ဌကထာ, ဋီကာတို့၌ ယင်းသတ္တဝါခြောက်ကောင်၏ သဘာဝနှင့် အဇ္ဈတ္တိကာယတနတို့တူညီပုံ သိမှတ်ဖွယ်ရာ အကြောင်းအရာတို့ကို ပြည့်ပြည့်စုံစုံ ဖွင့်ပြထားပါသည်။

ကိုးကား
-------

1. ↑  -သံ၊၂၊၄၀၁-၃။ သံ၊မြန်၊၂၊၃၉၆-၈။ သံ၊ဋ္ဌ၊၃၊၁၁၀-၂။ သံ၊ဋီ၊၂၊၃၄၇-၃၅၀။

-သံယုတ္တနိကာယ၊ သဠာယတနဝဂ္ဂ၊ ၁-သဠာယတနသံယုတ္တ၊ (၁၉)၄-အာသီဝိသဝဂ္ဂ၊ ဒသမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဒေါက်တာ**ဒေါ်ခင်သိန်း** (၆ စက်တင်ဘာ ၁၉၃၇ မွေးဖွား) သည် အငြိမ်းစား မြန်မာစာ ပါမောက္ခ၊ ဌာနမှူးနှင့် မြန်မာစာအဖွဲ့ဝင် တစ်ဦး ဖြစ်သည်။

ငယ်ဘဝ
-----

ဒေါ်ခင်သိန်းကို ၁၉၃၇-ခုနှစ်၊ စက်တင်ဘာလ ၆ ရက်နေ့တွင် အဖ ဦးလှထွန်း၊ အမိ ဒေါ်ယဉ်ယဉ်တို့မှ မွေးဖွားသည်။ ရခိုင်ပြည်နယ်၊ တောင်ကုတ်ဇာတိ ဖြစ်သည်။
၁၉၅၄-ခုနှစ်အထိ တောင်ကုတ်အစိုးရအထက်တန်းကျောင်းတွင် ပညာသင်ယူခဲ့သည်။ ၁၉၅၄-ခုနှစ်မှ ၁၉၅၆-ခုနှစ်အထိ ကျောက်ဖြူဥပစာကောလိပ်၊ ၁၉၅၆-ခုနှစ်မှ ၁၉၅၉-ခုနှစ်အထိ ရန်ကုန်တက္ကသိုလ်တို့တွင် ပညာသင်ယူခဲ့သည်။ ၁၉၅၉-ခုနှစ်တွင် ဝိဇ္ဇာဂုဏ်ထူးဘွဲ့၊ ၁၉ -ခုနှစ်တွင် မဟာဝိဇ္ဇာဘွဲ့၊ ၁၉ – ခုနှစ်တွင် ဂုဏ်ထူးဆောင်စာပေပါရဂူဘွဲ့ ရရှိသည်။ ဂျာမန်-ဒီပလိုမာ ရရှိခဲ့သည်။

အလုပ်တာဝန်များ
--------------

ရန်ကုန်တက္ကသိုလ်၊ ပါဠိဌာနတွင် လက်ထောက်ကထိက၊ ရန်ကုန်တက္ကသိုလ်၊ အရှေ့တိုင်းပညာဌာနတွင် လက်ထောက်ကထိက၊ ကထိက၊ တွဲဖက်ပါမောက္ခ၊ ရန်ကုန်အဝေးသင်တက္ကသိုလ်တွင် ပါမောက္ခ၊ ဌာနမှူး၊ ရန်ကုန် အရှေ့တိုင်းပညာဌာနတွင် ပါမောက္ခ၊ ဌာနမှူးတာဝန်များ ထမ်းဆောင်ခဲ့သည်။ ၂၀၀၆-ခုနှစ်တွင် ရန်ကုန်တက္ကသိုလ် မြန်မာစာဌာန၊ ပါမောက္ခဌာနမှူးတာဝန်မှ အငြိမ်းစားယူခဲ့သည်။ ၂၀၀၇-ခုနှစ်တွင် ပါဠိအကြံပေး၊ အဖွဲ့ဝင်(အချိန်ပိုင်း)တာဝန် ထမ်းဆောင်သည်။ ၂၀၁၂-ခုနှစ်တွင် မြန်မာစာအဖွဲ့၊ အဖွဲ့ဝင်အဖြစ် ခန့်အပ်ခြင်း ခံရသည်။ ယနေ့အချိန်အထိ မြန်မာစာအဖွဲ့ဝင်တာဝန်များကို ထမ်းဆောင်လျက် ရှိသည်။ ၂၀၀၃-ခုနှစ်မှ ၂၀၀၉-ခုနှစ်အထိ မြန်မာနိုင်ငံအမျိုးသမီးရေးရာအဖွဲ့ချုပ်၊ ယဉ်ကျေးမှုလုပ်ငန်းအဖွဲ့ခွဲ၌ အဖွဲ့ခွဲခေါင်းဆောင်တာဝန်ကို ဆောင်ရွက်ခဲ့သည်။

ကိုးကား
-------
မူစ်ဘရန်း(Moosbrunn) ဩစတြီးယားရှိ လှိုင်းတို "Curtain" အင်တင်နာ
**ကောင်းကင်ကြိုး** (သို့) **အင်တင်နာ** ဆိုသည်မှာ လျှပ်စစ်စွမ်းအင် နှင့် သံလိုက်စွမ်းအင်ကို အသုံးချ၍ ရေဒီယိုလှိုင်းများအဖြစ် ပြောင်းလဲပေးသော လျှပ်စစ်ပစ္စည်း တစ်မျိုး ဖြစ်သည်။ အခြားတစ်နည်းဆိုရလျှင် ကောင်းကင်ကြိုးသည် လျှပ်စစ်သံလိုက်လှိုင်းများ မှ လျှပ်စီးလမ်း(Current) အဖြစ် လျှပ်စီးလမ်းမှ လျှပ်စစ်သံလိုက်လှိုင်းများအဖြစ် အပြန်အလှန် ပြောင်းလဲပေးသော ကိရိယာပင်ဖြစ်သည်။ အင်တင်နာများကို ရေဒီယို နှင့် ရုပ်မြင်သံကြားထုတ်လွှင့်ခြင်း၊ တစ်နေရာမှ တစ်နေရာသို့ ရေဒီယိုဖြင့် ဆက်သွယ်ခြင်း၊ ကြိုးမဲ့ LAN ကွန်ယက်များ၊ ရေဒါ နှင့် အာကာသစူးစမ်းရှာဖွေရေး တို့တွင် အသုံးပြုကြသည်။ အင်တင်နာများသည် ပုံမှန်အားဖြင့် လေထုထဲတွင် သို့မဟုတ် အာကာသဟင်းလင်းပြင်ထဲတွင် အလုပ်လုပ်သည်။ သို့သော်အချို့နေရာများ၌ ရေအောက်တွင် အသုံးပြုနိုင်ပြီး အချို့သော ကြိမ်နှုန်းများကို အသုံးပြု၌ မြေကြီးထဲတွင် သို့မဟုတ် ကျောက်စိုင်ကျောက်သားထဲတွင် တိုတောင်းသော အကွာအဝေးအတွက် ဆက်သွယ်မှု ပြုနိုင်သည်။

တည်ဆောက်ပုံအားဖြင့်ဆိုရလျှင် အင်တင်နာများသည် အားသက်ရောက်မှုပေးသော ပြောင်းလဲနေသည့် ဗိုးတေ့ခ်(alternating voltage)နှင့် ၎င်းနှင့်သက်ဆိုက်သည့် ပြောင်းလဲနေသောလျှပ်စီးလမ်း(alternating current) ပေါ်မူတည်၍ ရေဒီယိုလှိုင်းများပါဝင်သည့် လျှပ်စစ်သံလိုက်စက်ကွင်းများကို ထုတ်လွှတ်ပေးသော လျှပ်ကူးပစ္စည်းများကို စီစဉ်ထားခြင်းတစ်မျိုးဖြစ်သည်။ နောက်တစ်နည်းဆိုရလျှင် လျှပ်စစ်သံလိုက်စက်ကွင်းအတွင်း၌ ထားရှိခြင်းအားဖြင့် အင်တင်နာအတွင်းရှိ ပြောင်းလဲနေသော လျှပ်စီးလမ်းနှင့် အစွန်းဖက်(terminal) တို့ကြားရှိ ဗိုးတေ့ခ်ကို စက်ကွင်းတစ်ခုမှတစ်ခုသို့ ပြောင်းပေးနိုင်အောင်(induction) ပြုလုပ်ထားခြင်းဖြစ်သည်။ အချို့သော အင်တင်နာကိရိယာများ (parabolic antenna, Horn Antenna) သည် အခြားအင်တင်နာအမျိုးအစားများမှ လေဟာနယ်(free space) ကိုသာ ဖမ်းယူပေးသည်။

သောမတ် အက်ဒီဆင်သည် အင်တင်နာများကို ၁၈၈၅ ခုနှစ်မှ စတင်အသုံးပြုခဲ့ပြီး အမေရိကန်နိုင်ငံတွင် မူပိုင်ခွင့်အမှတ် ၄၆၅၉၇၁ ဖြင့်မှတ်ပုံတင်ခဲ့သည်။ ဟိန်းဒရစ် ဟတ်ဒ်စ် ( Heinrich Hertz) (၁၈၅၇-၁၈၉၄) ကလည်း အင်တင်နာကိုအသုံးပြု၍ ဂျိမ်းစ်ကလက်မက်စ်ဝဲလ် (James Clerk Maxwell) ခန့်မှန်းခဲ့သော လျှပ်စစ်သံလိုက်လှိုင်းများ တည်ရှိနေမှု ကို အတည်ပြုခဲ့သည်။

ကိုးကား
-------
\_\_LEAD\_SECTION\_\_
---------------------

**Chester Charles Bennington** (မတ်လ ၂၀၊ ၁၉၇၆ - ဇူလိုင် 20 ရက်၊ 2017) သည် ရော့ခ်ဂီတအဖွဲ့ Linkin Park ၏ ထိပ်တန်းတေးသံရှင်အဖြစ် ဆောင်ရွက်ခဲ့သည့် အမေရိကန် အဆိုတော်တစ်ဦးဖြစ်သည်။ 

Bennington သည် ကမ္ဘာနှင့်အဝှမ်း စီးပွားဖြစ်အောင်မြင်ခဲ့သည့် Linkin Park ၏ ပွဲဦးထွက်အယ်လ်ဘမ်ဖြစ်သည့် *Hybrid Theory* (2000) ထွက်ရှိပြီးနောက် တေးသံရှင်အဖြစ် ပထမဆုံး ထင်ရှားကျော်ကြားလာခဲ့သည်။ *Meteora* ( 2003 ) မှ *One More Light* (2017) အထိ ၎င်းတို့၏ နောက်လာမည့် စတူဒီယိုအယ်လ်ဘမ် ခြောက်ခုအတွက် အဖွဲ့၏ ထိပ်တန်းတေးသံရှင်အဖြစ် ဆက်လက်ဆောင်ရွက်ခဲ့သည်။  

Bennington သည် ၎င်း၏ကိုယ်ပိုင်တီးဝိုင်းဖြစ်သော Dead by Sunrise ကို 2005 ခုနှစ်တွင် side project အဖြစ် တည်ထောင်ခဲ့သည်။ ၎င်း၏ကိုယ်ပိုင်အသံသွင်းတံဆိပ်ဖြစ်သော Play Pen မှတစ်ဆင့် 2013 ခုနှစ် အောက်တိုဘာလ 8 ရက်နေ့တွင် တိုးချဲ့တီးခတ်မှု စံချိန်သစ် *High Rise ကို* ထုတ်ပြန်ရန် 2013 ခုနှစ်တွင် Stone Temple Pilots ၏ခေါင်းဆောင်ဖြစ်လာခဲ့သော်လည်း Linkin Park ကိုသာအာရုံစိုက်ရန် 2015 ခုနှစ်တွင်ထွက်ခွာခဲ့သည်။ သရုပ်ဆောင်တစ်ဦးအနေဖြင့် *Crank* (2006), *Crank: High Voltage* (2009), နှင့် *Saw 3D* (2010) ကဲ့သို့သော ဇာတ်ကားများတွင် ပါဝင်ခဲ့သည်။

Bennington သည် ငယ်စဉ်ကလေးဘဝမှစတင်ကာ သူ့ဘဝတစ်လျှောက်လုံး စိတ်ကျရောဂါနှင့် မူးယစ်ဆေးဝါးသုံးစွဲမှုတို့ဖြင့် ရုန်းကန်ခဲ့ရသည်။ 2017 ခုနှစ် ဇူလိုင်လ 20 ရက်နေ့တွင် ကယ်လီဖိုးနီးယားပြည်နယ် Palos Verdes Estates ရှိ ၎င်း၏နေအိမ်တွင် သေဆုံးနေသည်ကို တွေ့ရှိခဲ့သည်။ *Hit Parader* မဂ္ဂဇင်းက Bennington သည် "Top 100 Metal Vocalists" စာရင်းတွင် Bennington ကို နံပါတ် 46 နေရာတွင် ထားရှိခဲ့သည်။  Bennington သည် ၎င်း၏မျိုးဆက်၏ အကြီးကျယ်ဆုံး ရော့ခ်အဆိုတော်များထဲမှ တစ်ဦးအဖြစ် စာပေများစွာမှ အဆင့်သတ်မှတ်ခြင်းခံခဲ့ရသည်။  *ဘေလ်ဘုတ်* အတွက်ရေးတဲ့ Dan Weiss က Bennington က Nu-metal universal ကို ပြောင်းလဲသွားတယ်လို့ ဆိုပါတယ်။ 

1. ↑  McIntyre၊ Hugh။ "Linkin Park Makes History By Placing 23 Songs On The Rock Chart Simultaneously"၊ *Forbes*၊ 2017-08-07။ 2023-07-29 တွင် ပြန်စစ်ပြီး။
2. ↑  Caulfield၊ Keith။ "Linkin Park’s U.S. Music Sales Rise 5,332% After Death of Chester Bennington"၊ *Billboard*၊ 2017-07-21။ 2023-07-29 တွင် ပြန်စစ်ပြီး။
3. ↑  Bucher၊ Chris။ "Chester Bennington Dead: Top Linkin Park Songs & Albums"၊ July 20, 2017။ July 29, 2017 တွင် ပြန်စစ်ပြီး။
4. ↑  "Chester Bennington, Chris Cornell & Scott Weiland: A Legacy of Pained Rock Powerhouses"။ July 21, 2017။ Cite magazine requires `|magazine=` (အကူအညီ)
5. ↑  "Chester Bennington Turned Nu-Metal Universal"။ July 20, 2017။ Cite magazine requires `|magazine=` (အကူအညီ)
အီလက်ထရွန်မိုက်ခရိုစကုပ်ဖြင့် ဖမ်းယူပုံဖော်ထားသော့ လူ့ဆံချည်မျှင်ပုံ
**ဆံချည်မျှင်**တစ်မျှင် ဟူသော အလျားသည် လူ့ဦးခေါင်းရှိ ဆံပင်မွှေး၏ အချင်းကို ဆိုလို၌ သေးငယ်လှသော အလျားပမာဏအဖြစ် သုံးနှုန်းဆိုလိုကြသည်။ စာပေကဏ္ဍအမျိုးမျိုးတွင် လူ့မျက်စေ့နှင့် မြင်ရသမျှအနက် အသေးဆုံးသော အလျားပမာဏတစ်ခုအဖြစ် သုံးနှုန်းဆိုလိုကြသည်။  

ပျမ်းမျှအားဖြင့် ဆံချည် ၁မျှင်စာ ဟူသော အလျားပမာဏမှာ တစ်လက်မ၏ ၁၄၄ပုံလျှင် ၁ပုံမျှ၊ သို့မဟုတ် ~176 μm (မိုက်ခရိုမီတာ) မျှ ဖြစ်၍၊ 0.2 mm (သို့) 2×10-4 m ဝန်းကျင်ဟု အကြမ်းဖျင်း မှတ်သားနိုင်သည်။

အကိုးအကား
---------


1. ↑  Hair's breadth (hare's breath)။ Grammarist (10 February 2011)။  January 27, 2015 တွင် ပြန်စစ်ပြီး။
2. ↑  *Hairs breadth*။ *Oxford English Dictionary*။ February 3, 2015 တွင် မူရင်း အား မော်ကွန်းတင်ပြီး။ January 28, 2015 တွင် ပြန်စစ်ပြီး။
3. ↑  Hairs breadth။ *Macmillan English Dictionary*။  January 27, 2015 တွင် ပြန်စစ်ပြီး။
4. ↑  Hairs breadth။ *Cambridge Dictionary*။  January 27, 2015 တွင် ပြန်စစ်ပြီး။
5. ↑  Smith 2002, p. 253.
6. ↑  Crook & Osmaston 1994, p. 133.
7. ↑  Johnson 1842, pp. 1257.
8. ↑  Lindley 1839, p. 474.
9. ↑  Withering 1818, p. 69.
ဤနေရာတွင် ပညာရေး သို့မဟုတ် ဤတွင် ကလေးသူငယ်များ[1] သည် ကလေးများနှင့် လူငယ်များအတွက် ရည်ရွယ်ထုတ်လွှင့်သည့် အများသူငှာ ရုပ်မြင်သံကြားချန်နယ်တစ်ခုဖြစ်သည်။ ချန်နယ်သည် အစ္စရေးပြည်သူ့အသံလွှင့်ဥပဒေနှင့်အညီ အစ္စရေးပညာရေးရုပ်မြင်သံကြား (ချန်နယ် 23) ကို အစားထိုးခဲ့ပြီး "Kan" ကော်ပိုရေးရှင်း၏ တစ်စိတ်တစ်ပိုင်းအဖြစ် 2018 ခုနှစ် သြဂုတ်လ 15 ရက်နေ့တွင် စတင်ဖွဲ့စည်းခဲ့ပါသည်။

၎င်း၏လုပ်ဆောင်ချက်စတင်ချိန်မှစ၍၊ ချန်နယ်ကို HD အရည်အသွေး (TV ရှိ Yes နှင့် HOT ထုတ်လွှင့်မှုများတွင်)၊ ဝဘ်ဆိုက်နှင့် "Kan" အက်ပ်တွင် HD အရည်အသွေးဖြင့် ထုတ်လွှင့်ခဲ့သည်။

2021 ခုနှစ် ဇန်နဝါရီလ 5 ရက်နေ့တွင် "Educational Here" ချန်နယ် 80 သို့ပြောင်းခဲ့ပြီး 25 နှစ်ကြာပညာရေးဆိုင်ရာရုပ်မြင်သံကြားကိုချန်နယ် 23 တွင်အပြည့်အဝထုတ်လွှင့်ခဲ့ပြီးနောက် "Kaan" ၏ချန်နယ်အသစ်သည် "ကန်း" ချန်နယ်အထိတစ်ခုတည်းချန်နယ်တွင်ထုတ်လွှင့်ခဲ့သည်။ Educational Here" သည် HOT နှင့် YES ကေဘယ်လ်နှင့် ဂြိုလ်တုလိုင်းများမှ ကလေးသူငယ်များနှင့် လူငယ်ချန်နယ်များဖြစ်သည့် အကြို 8 ပါသော ချန်နယ်များနှင့် ချန်နယ်များကို မိတ်ဆက်ပေးရန် ချန်နယ် 80 သို့ လွှဲပြောင်းခဲ့သည်။

နောက်ခံ
-------

Israel Public Broadcasting Corporation Law ၏ တစ်စိတ်တစ်ပိုင်းအနေဖြင့်၊ နှစ်များတစ်လျှောက် အစ္စရေးရှိ အသံလွှင့်ချန်နယ်များ၏ အချိန်ဇယားသည် အသံလွှင့်အာဏာပိုင်၏ အနေအထားနှင့် လုပ်ဆောင်မှုတွင် ဆိုးရွားစွာ ယိုယွင်းသွားခဲ့သည်။ ဒေတာနှင့် အစီရင်ခံစာများစွာကို စုဆောင်းပြီးနောက်၊ ၎င်းသည် အာဏာကိုပိတ်ရန် ထိုက်တန်မည်ဟု ဆုံးဖြတ်ခဲ့ပြီး ဤရည်ရွယ်ချက်အတွက် ဥပဒေပြုရန် လိုအပ်ပါသည်။ ပညာရေးဆိုင်ရာ ရုပ်မြင်သံကြားနှင့် အသံလွှင့်အာဏာပိုင် (အသံလွှင့်အာဏာပိုင်နှင့် IDF အကြား ဆက်ဆံရေးကဲ့သို့)၊ ထုတ်လွှင့်ချိန်နှင့် ချန်နယ်၏ ကြိမ်နှုန်းတို့မှ လွဲ၍ နှစ်ပေါင်းများစွာ ချိတ်ဆက်မှု မရှိခဲ့သော်လည်း (ထိုအချိန်အထိ၊ 2000 ခုနှစ်များအစပိုင်း) တွင် ပြည်သူ့အသံလွှင့်ဥပဒေအသစ်ကို အတည်ပြုပြဋ္ဌာန်းခဲ့ပြီး အစ္စရေးပညာရေးဆိုင်ရာ ရုပ်မြင်သံကြားကိုလည်း ထည့်သွင်းဆုံးဖြတ်ခဲ့သည်။

လိုအပ်သော ဥပဒေများကို ရေးဆွဲရန်အတွက် Knesset မှ Knesset အဖွဲ့ဝင် Karin Elharer မှ ဥက္ကဋ္ဌအဖြစ် ဆောင်ရွက်သော အများသူငှာ အသံလွှင့်ဥပဒေမူကြမ်းကို ဆွေးနွေးရန် အထူးကော်မတီကို ဖွဲ့စည်းခဲ့သည်။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ကောသလနိုင်ငံ ... သီတင်းသုံးတော်မူစဉ် ရာဂ, ဒေါသ, မောဟတို့ကုန်ရာ နိဗ္ဗာန်သည် ပရာယန၊ ကာယဂတာသတိသည် ပရာယနဂါမိမဂ္ဂ၊ တပည့်သာဝကတို့၏ အကျိုးစီးပွားကိုရှာမှီးသော သနားစောင့်ရှောက် ချီးမြှောက်တတ်သော ဆရာဖြစ်တော်မူသောငါဘုရားသည် သင်တို့အား သနားစောင့်ရှောက် ချီးမြှောက်မှုကိုအကြောင်းပြု၍ ပြုအပ် ပြုသင့် ပြုထိုက်သော တရားစကားဟောပြောမှုကို ပြုတော်မူအပ်ပေပြီ။ ဤသည်တို့ကား ထိုတရားများကို ပွားများအားထုတ်ရာ ရုက္ခမူလ, သုညာဂါရတို့ပေတည်း။ အာရမ္မဏူ, လက္ခဏူ-ဟု ဈာန်တရားတို့ဖြင့် နီဝရဏတို့ကို ရှို့မြိုက်ကြကုန်လော့၊ မမေ့မလျော့ကြကုန်လင့်၊ နောင်အခါမှ နှလုံး မသာမယာ မဖြစ်ကြကုန်လင့်၊ ဤသည်ကား ငါဘုရား၏ သင်တို့အား ဆုံးမသွန်သင် နည်းညွှန်ပြခြင်းပေတည်း-ဟု ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  -သံ၊၂၊၅၄၂။ သံ၊မြန်၊၂၊၅၃၆။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၉-အသင်္ခတသံယုတ္တ၊ ဒုတိယဝဂ္ဂ၊ တေတ္တိံသမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

လောလောပူသော ရဲရဲပြောင်ပြောင် မီးတောက်လောင်နေသော ဝန်းကျင်ပတ်ရံ အလျှံတပြောင်ပြောင် တောက်လောင်နေသောသံချောင်းဖြင့် မျက်စိတို့ကို ထိုးဖောက်ခြင်း၊ နှာခေါင်းကို ထိုးဖောက်ခြင်း၊ သင်ဓုန်းဓားဖြင့် လျှာကိုလှီးဖြတ်ခြင်း၊ လှံဖြင့် ကိုယ်ကာယကို ထိုးဆွခြင်းတို့ကား ကောင်းမြတ်လှချေသေး၏၊ စက္ခုဝိညာဏ်အစရှိ သည်တို့ဖြင့် မြင်အပ်သော အဆင်း၊ ကြားအပ်သော အသံ၊ နမ်းအပ်သော အနံ့၊ လျက်အပ်သော အရသာ၊ တွေ့ထိအပ်သော အတွေ့အထိတို့၌ လက်ခြေအစရှိသော အမှတ်လက္ခဏာဖြင့် ကိလေသာဖြစ်ခြင်း၏အစွမ်းအားဖြင့် ဣတ္ထိ၊ ပုရိသအစရှိသော သဏ္ဌာန်နိမိတ်ကို ယူခြင်း၊ ထိုသဏ္ဌာန်နိမိတ်အမှတ်လက္ခဏာကို သာယာခြင်း၏အစွမ်းအားဖြင့်ဖွဲ့စပ်သောကမ္မဝိညာဏ်၏တည်ရာအခါ၌ ကွယ်လွန်လျှင် ငရဲ၊ တိရစ္ဆာန်-ဟူသော ဂတိနှစ်ပါးတို့တွင် တစ်ပါးပါး၌ ဖြစ်နိုင်သည်၊ ဤအပြစ်ကိုမြင်သောကြောင့် မိန့်ကြားတော်မူပုံ။

အိပ်ပျော်နေခြင်းကား ကောင်းမြတ်လှသေး၏၊ အိပ်ပျော်နေခြင်းသည် သက်ရှိ ပုဂ္ဂိုလ်တို့အား မြုံနေ၏၊ အကျိုးမရှိ၊ တွေဝေနေ၏၊ အိပ်မပျော်ဘဲ ဗျာပါဒဝိတက်ကို ကြံစည်နေလျှင် ထိုဝိတက်၏အစွမ်းအားဖြင့် သံဃဘေဒကကံကို ပြုနိုင်သည်၊ ထိုသို့ အသက်ရှင်နေသောပုဂ္ဂိုလ်၏အပြစ်ကို မြင်တော်မူ၍ အိပ်ပျော်ခြင်းကို မြုံ၏-ဟု ဟောတော်မူ၏။

သုတဝန္တအရိယာသာဝကသည်ကား အဇ္ဈတ္တိကာယတန၊ ဗဟိဒ္ဓါယတနတို့နှင့် ဝိညာဏဓာတ်, ဖဿ၊ ဝေဒနာတို့၌ အနိစ္စဟု ရှုဆင်ခြင်ပုံ၊ ထိုသို့သိမြင်ခြင်းကြောင့် အထက်ပါတရားတို့၌ ငြီးငွေ့ စိတ်ပျက် တပ်မက်မှုကင်းပုံ၊ တပ်မက်မှုကင်းခြင်းကြောင့် လွတ်မြောက်ပုံ၊ ပစ္စဝေက္ခဏာဉာဏ်ဖြစ်ပုံတို့ကို ဟောတော်မူသည့်သုတ်။

ကိုးကား
-------

1. ↑  -သံ၊၂၊၃၇၇-၉။ သံ၊မြန်၊၂၊၃၇၃-၅။ သံ၊ဋ္ဌ၊၃၊၅၀-၁၁။ သံ၊ဋီ၊၂၊၃၂၃။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ (၁၈) ၃-သမုဒ္ဒဝဂ္ဂ၊ အဋ္ဌမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဗိုလ်မှူးကြီး **ငုယင်ထန်နမ်** (ဗီယက်နမ်: *Nguyễn Thành Nam* ) သည် ဗီယက်နမ်အမျိုးသားကာကွယ်ရေးဝန်ကြီးဌာနမှ အရာရှိတဦးဖြစ်ပြီး လက်ရှိတွင် ဗီယက်တယ်လုပ်ငန်းစု၏ ဒုဥက္ကဋ္ဌအဖြစ် ဆောင်ရွက်နေသည်။

သက်မွေးလမ်းကြောင်း
------------------

ငုယင်ထန်နမ်သည် ဗီယက်တယ်ကို ၂၀၀၄ ခုတွင် စတင်ဝင်ရောက်ပြီး ဗီယက်တယ်၏ ပထမမျိုးဆက် ကွန်ယက်နည်းပညာရှင်များအနက် တဦးဖြစ်သည်။ စစ်တပ်သုံး ဖိုင်ဘာကြိုးများချသည့် စီမံကိန်းတွင် တိုက်ရိုက်ပါဝင်ရသည်။ နောက် ဗီယက်တယ်ထုတ်လွှင့်မှုကုမ္ပဏီ (Viettel Transmission Company) ၏ ညွှန်ကြားရေးမှူး ဖြစ်လာသည်။ နောက် ဗီယက်တယ်လုပ်ငန်းစု စီမံကိန်းဌာနမှူး၊ ဗီယက်တယ်ကွန်ယက်ကော်ပိုရေးရှင်း (Viettel Network Corporation) ၏ ညွှန်ကြားရေးမှူးချုပ် ရာထူးများကို ထမ်းဆောင်သည်။ 

ငုယင်ထန်နမ်၏စွမ်းဆောင်ရည်ကို ထင်ရှားစေသည်မှာ မြန်မာနိုင်ငံရှိ ဗီယက်တယ်၏လုပ်ငန်းခွဲ မိုင်တယ်ကို ပထမ ၃-လပတ်အတွင်း သုံးစွဲသူ ၃ သန်းရအောင် လုပ်ဆောင်ခြင်းတည်း။ ယင်းပမာဏမှာ ကမ္ဘာ့တယ်လီကွန်းလုပ်ငန်းတွင် စံချိန်တင်သော တိုးတက်မှုရလဒ်ဖြစ်၏။ 

၂၀၁၈ ခုတွင် ဗီယက်တယ်လုပ်ငန်းစု၏ ဒုတိယညွှန်ကြားရေးမှူးချုပ်အဖြစ် ပြောင်းရွှေ့တာဝန်ယူရသည်။ ၎င်းတာဝန်ဖြင့် လူ့စွမ်းအားရင်းမြစ်ဆိုင်ရာ ဖွံ့ဖြိုးရန်၊ ကော်ပိုရိတ်သုံးစွဲသူများ တိုးတက်ရန်၊ ကွန်ယက်လုံခြုံရေး ကောင်းမွန်ရန် လုပ်ဆောင်မည်ဖြစ်သည်။

ဆုတံဆိပ်များ
------------

နာမည်ကြီးသည်ဆိုသော တယ်လီကွန်းအေးရှားမှ တနှစ်တာအတွက်အကောင်းဆုံးအမှုဆောင်အရာရှိချုပ်ဆုကို  ၂၀၁၉ ခုတွင် ရသည်။

ကိုးကား
-------

1. ↑  Saw Yi Nanda. "MyTel aims to double subscribers Archived 5 February 2021 at the Wayback Machine.". Myanmar Times. 2019-02-14.
2. ↑  Thứ San. "CEO Mytel được bình chọn là CEO của năm". Phapluat. 2019-05-22.
3. ↑  "Former Mytel head wins industry recognition Archived 7 September 2021 at the Wayback Machine.". Myanmar Times. 2019-05-29.
ဆရာတော် ရေးဖွဲ့ခဲ့သော စာတို့အနက် နှောင်းသူတို့ အခိုင်အမာ ရှာဖွေတွေ့ရှိသမျှမှာ တောလား ၉-ပုဒ်သာ ရှိသည်။ နှောင်းသူတို့ ရှာဖွေမတွေ့ရှိဘဲ တိမ်မြုပ်နေသော ဆရာတော်၏ စာများ ရှိလိမ့်ဦးမည်ဟု ပညာရှင်အချို့က ခန့်မှန်းကြသည်။ မည်သို့ပင်ဖြစ်စေ ထိုတောလား ၉-ပုဒ်ဖြင့်ပင် ဆရာတော်သည် မြန်မာစာပေလောက၌ ထင်ရှားနေပေသည်။ ဆရာတော်၏ တောလား ၉-ပုဒ်ကို ဒေါက်တာဘဟန်က အင်္ဂလိပ်ဘာသာသို့ ပြန်ဆိုခဲ့သည်။

ဆရာတော်သည် တောလား ၉-ပုဒ်အနက် နောက်ဆုံးအပိုဒ်တွင် မိမိ ဘုရားဆုကို ပန်ကြောင်းဖွဲ့ဆိုသည်။ အခြား ၈-ပုဒ်တွင်ကား ဗုဒ္ဓမြတ်စွာ ဘုရားသခင် ကပ္ပိလဝတ်ပြည်ကို ဝင်တော်မူရာတွင် တောခြေစုံတခွင်ကို ဖြတ်သန်းကြွချီပုံ ဖွဲ့ဆိုသည်။ သို့ဖွဲ့ဆိုရာ၌ ဘုရားသခင်အား လောကဓာတ်အလုံး ညွှတ်ပျောင်းပူဇော်ဟန်ကို ပြဆိုလိုသဖြင့် တော၊ တောင်၊ ရေ၊ မြေ၊ သစ်ပင်၊ ပန်းမန် စသော သဘာဝအလှတို့ကို အသားပေး ဖွဲ့ဆိုလေသည်။

ဆရာတော်သည် တောတောင်ဒေသတခွင်တွင် လှည့်လည်သီတင်းသုံးသူဖြစ်ရာ သဘာဝအလှကို ကောင်းစွာခံစားသိရှိသူ ဖြစ်သည်။ ထို့ပြင် ကဗျာဉာဏ်ခံလည်း ကြီးမားသူဖြစ်ရာ သဘာဝအလှကို ဖွဲ့ဆိုရာ၌ လွန်စွာပိုင်နိုင် ထိမိလှသည်။ ထို့ကြောင့် ပညာရှင်များက ဆရာတော်ကို သဘာ၀ စာဆို-ဟူ၍ပင် ခေါ်ဝေးသမုတ်ကြသည်။

ဆရာတော်သည် ကောင်းကင်၌ အရောင်အမျိုးမျိုး၊ အသွင်အမျိုးမျိုး၊ ပုံသဏ္ဌာန်အမျိုးမျိုး ပြောင်းနေသော တိမ်တို့၏ တင့်တယ်ဟန်ကို-
တိမ်ညိုမိလ္လာ၊ တိမ်စူကာနှင့်
တိမ်ပြာရောယှက်၊ မရန်းဖက်၍
တိမ်သက်တန့်ရောင်၊ အဝါပေါင်ဝယ်
မှောင်ခဲ့တခါ၊ ပြာခဲ့တချို့
ညိုခဲ့တလီ၊ ရီခဲ့တဖုံ
မှုန်ခဲ့တချက်၊ ယုဂန်ထက်က 
လေးဘက်လုံးခြုံ၊ တိမ်ဂဠုန်လည်း
နဂါးရုံကြွေ့၊ ရန်ချင်းတွေ့သော်
ခိုးငွေ့လွှတ်ပြိုင်၊ ဂုဏ်ချင်းဆိုင်ခဲ့---

ဟူ၍ ဖွဲ့ဆိုထားရာ လွန်စွာထိမိပိုင်နိုင်လှပေသည်။ ပန်းချီဆရာများပင် နည်းမှီ အတုယူခဲ့ရပေသည်။

ဆရာတော်သည် သဘာဝအလှကို ရေးဖွဲ့ခဲ့ငြားလည်း လူသားတို့ကို မပစ်ပယ်ခဲ့။ အထူးသဖြင့် လယ်သမား၊ ယာသမားများကို မပစ်ပယ်ခဲ့။ သူ့ကဗျာတွင် တောတောင်အရပ်ဒေသ၌ သူ့နည်းတူ မထင်မရှားနေကြသော တောင်ပေါ်သား၊ တောင်ယာသမားများ၏ အမူအရာကို --

ဝသန်ကာလ၊ ရာသီစဝယ်
ထွန်ချမင်္ဂလာ၊ တောင်သူမှာလည်း
ဘာသာဓလေ့၊ 
ပျော်မွေ့စိုက်ပျိုး၊ ကောက်ပဲမျိုးကို 
အားကြိုးလုံ့လ၊ ဂုဏ်စွမ်းပြလျက်

စသည်ဖြင့် ဖွဲ့ဆိုခဲ့ပေသည်။

သျှ်ဥတ္တမကျော်သည် သက္ကရာဇ် ၈၁၅-ခုနှစ်၌ ဖွားမြင်၍ သက်တော် ၈၉-နှစ်အရွယ် သက္ကရာဇ် ၉၀၄-ခုနှစ်တွင် ပျံလွန်တော်မူသည်ဟု ဆိုလေသည်။

1. ↑  ဝင်းစုထက်(မင်္ဂလာမောင်မယ် ၂၀၁၁-ခု ဧပြီလ)
**ဥဂ္ဂတသူကြွယ်** သည် မြတ်စွာဘုရား၏ သာသနာတော်တွင် သံဃာအား စိတ်တူမျှစွာ လုပ်ကျွေးသည့် ဥပါသိကာများတွင် အသာဆုံး၊ အမြတ်ဆုံး ဧတဒဂ် ရခဲ့သည်။ ဥဂ္ဂတသည် ဟတ္ထိဂါမအရပ် (ဆင်ရွာ) သား ဖြစ်၏။

အနာဂါမ် ဖြစ်ခြင်း
-----------------

မြတ်စွာဘုရားသည် နာဂဝနဥယျာဉ်၌ သီတင်းသုံးနေချိန် ဖြစ်၏။ ဥဂ္ဂတသည် ခုနစ်ရက်တိုင် သေရည် ယစ်မူးနေ၏။ ကချေသည်တို့ဖြင့် မြူးထူးကာ ဥယျာဉ်သို့သွား၏။ ထိုအခါ ဘုရားရှင်နှင့် တွေ့လေသည်။ ဥဂ္ဂတသည် ဘုရားရှင်ကို အနီးကပ် ဖူးမြင်ရသောအခါ အမူးပြေသွား၏။ အလွန်လည်း ရှက်သွား၏။ မြတ်စွာဘုရားက တရားရေအေးတိုက်ကျွေးရာ တရားဆုံးသော် အနာဂါမ် ဖြစ်လေသည်။

အလှူအတန်း ပြုခြင်း
------------------

ထိုအချိန်မှ စကာ ဥဂ္ဂတသည် ရဟန်းတို့အား လှူဒါန်း၏။ နတ်တို့က ဥဂ္ဂတ၏ သဒ္ဓါတရားကို ပျက်စီးအောင် ပြုသော်လည်း မပျက်ပေ။ အလှူခံပုဂ္ဂိုလ်နှင့် ပတ်သက်၍ သဒ္ဓါတရားသည် မပျက်စီး၊ တူမျှသော သဒ္ဓါဖြင့် လှူ၏။ ဥဂ္ဂတသည် သီလဝန္တပုဂ္ဂိုလ်တို့၏ ဂုဏ်ကျေးဇူးကိုသာ ချီးမွမ်း၏။

ဧတဒဂ်ရခြင်း
-----------

မြတ်စွာဘုရားသည် သံဃာအား စိတ်မျှတစွာ ပြုလုပ်ကျွေးကြသော ဥပါသိကာများတွင် ဥဂ္ဂတသူကြွယ်သည် အသာဆုံး အမြတ်ဆုံးဟု မိန့်ကာ ဧတဒဂ် ပေးတော်မူ၏။

ဥဂ္ဂတသူကြွယ်၏ အံ့ဖွယ်ရှစ်ပါး
----------------------------

1. မြတ်စွာဘုရားကို ဖူးရသည်နှင့် တပြိုင်နက် ဘုရားအပေါ် အကြွင်းမဲ့ ယုံကြည် ကြည်ညိုခြင်း၊ ယစ်မူးမှု ချုပ်ငြိမ်းခြင်း။
2. မြတ်စွာဘုရားကို ပထမအကြိမ် ဖူးတွေ့ရပြီး တရားနာကာ အနာဂါမ် ဖြစ်ခြင်း၊ လောကုတ္တရာသရဏဂုံနှင့်တကွ ဗြဟ္မစရိယပဉ္စမကသီလကို ခံယူဆောက်တည်ခြင်း။
3. မိမိ၏ မယားကို တပါးသော ယောက်ျားအား စွန့်လှူပေးကမ်းလိုက်ရသော်လည်း စိတ်ထဲတွင် ဖောက်လွဲဖောက်ပြန်မှု မရှိခြင်း။
4. မိမိ၏ စည်းစိမ်ဥစ္စာရှိသမျှတို့သည် သီလဝန္တပုဂ္ဂိုလ်မြတ်တို့နှင့် မခွဲခြားဘဲ ဆက်ဆံကုန်၏၊ သက်ဆိုင်ကုန်၏ဟူ၍ စိတ်ထားခြင်း။
5. ရဟန်းသူမြတ်တို့ကို ရိုသေစွာ ချဉ်းကပ်ပြုစုခြင်း။ ရဟန်းသူမြတ်က တရားဟောလျှင် ရိုသေစွာ နာယူခြင်း။ မဟောလျှင် မိမိက ဟောခြင်း။
6. သီလဝန္တပုဂ္ဂိုလ်၊ ဒုဿီလပုဂ္ဂိုလ် နှစ်မျိုးလုံး၌ ညီမျှသောစိတ်ဖြင့် ပေးကမ်းပြုစုခြင်း။
7. ငါ့ထံ နတ်တို့သည် ချဉ်းကပ်၏။ ငါသည် နတ်တို့နှင့် အတူတကွ စကားပြောရ၏ဟု စိတ်မတက်ကြွခြင်း။
8. နောက်ထပ်တဖန် ဤကာမဘုံသို့ ပြန်လာရောက်ကြောင်း သံယောဇဉ်အာရုံ မရှိခြင်း။

ကိုးကား
-------

1. 1 2 3 4 5  သာသနာတော်ထွန်းကားပြန့်ပွားရေးဦးစီးဌာန (၂၀၀၅)။ *ဗုဒ္ဓဘာသာကောင်း တစ်ယောက်*။ pp. ၅၉၂၊ ၅၉၃။
**ဦးထွန်းအုံ** သည် စီးပွားရေးနှင့်ကူးသန်းရောင်းဝယ်ရေးဝန်ကြီးဌာန၏ လက်ရှိ ပြည်ထောင်စုဝန်ကြီးဖြစ်သည်။ ၂၀၂၃ စက်တင်ဘာလ ၂၅ရက်ကစပြီး ထိုတာဝန်ထမ်းဆောင်သည်။ ယင်းမတိုင်ခင်က သူသည် တပ်မတော်သားဟောင်းတစ်ဦးဖြစ်ခဲ့ပြီး၊အငြိမ်းစား ညွှန်ကြားရေးမှူးချုပ်လည်းဖြစ်ခဲ့သည်။ထို့အပြင် စစ်ကောင်စီလက်ထက် သာသာနာရေးနှင့်ယဉ်ကျေးမှုဝန်ကြီးဌာန နှင့် သယံဇာတနှင့် သဘာဝပတ်ဝန်းကျင်ထိန်းသိမ်းရေးဝန်ကြီးဌာန တို့တွင် ဒုတိယဝန်ကြီး အဖြစ်လည်း တာဝန်ထမ်းဆောင်ခဲ့သေးသည်။

ဝန်ထမ်းဘဝ
---------

သူသည် အလုပ်သင်ဗိုလ်လောင်းသင်တန်းအမှတ်စဉ်(၁၁) ဆင်းဖြစ်သည်။ ဝန်ကြီး ဦးအောင်နိုင်ဦး နှင့် အပါတ်စဉ် တူသည်။ တပ်မတော် တွင် ၁၉၈၁ ခုနှစ်ကစပြီး ၂၀၀၇ အထိ စစ်မှုထမ်းခဲ့သည်။ယင်းနောက် ၂၀၀၇ တွင် စစ်ဘက် မှ အရပ်ဘက် ယဉ်ကျေးမှုဝန်ကြီးဌာန သို့ ညွှန်ကြားရေးမှူးအဆင့်ဖြင့် ပြောင်းရွှေ့သည်။သူသည် တက္ကသိုလ်ပါမောက္ခ တစ်ဦးအဖြစ်ပါ တာဝန်ထမ်းခဲ့သည်။ ၂၀၁၅ ဒီဇင်ဘာ ၁၀ရက်နေ့တွင် ယဉ်ကျေးမှုဝန်ကြီးဌာန၊ အမျိုးသားယဉ်ကျေးမှုနှင့်အနုပညာတက္ကသိုလ်(ရန်ကုန်) ဒုတိယပါမောက္ခချုပ်(စီမံ) တာဝန်မှ ယင်းဝန်ကြီးဌာန အနုပညာဦးစီးဌာန သို့ ညွှန်ကြားရေးမှူးချုပ် အဖြစ် အစမ်းခန့်အပ်ခံရပြီး သမ္မတဦးထင်ကျော် လက်ထက် ၂၀၁၆ ဒီဇင်ဘာ ၁၃ ရက်တွင် ၎င်းအား သာသနာရေးနှင့်ယဉ်ကျေးမှုဝန်ကြီးဌာန အနုပညာဦးစီးဌာန ၏ ညွှန်ကြားရေးမှူးချုပ် အဖြစ် အတည်ပြုခန့်အပ်သည်။ ၂၀၁၇ ဇူလိုင် ၂၈ ရက်တွင် သာသနာရေးနှင့်ယဉ်ကျေးမှုဝန်ကြီးဌာန ၏ အမြဲတမ်းအတွင်းဝန်ဖြစ်လာသည်။ ထိုတာဝန်ကို စစ်တပ်က အာဏာသိမ်းပြီးသည့် နောက်ပိုင်းကာလအထိ တာဝန်ထမ်းခဲ့သည်။

ဝန်ကြီးဘဝ
---------

သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၁ ဧပြီလ ၂၃ ရက် တွင် သာသနာရေးနှင့်ယဉ်ကျေးမှုဝန်ကြီးဌာန ၏ ဒုတိယဝန်ကြီး အဖြစ် ခန့်အပ် တာဝန်ပေးသည်။ ၂၀၂၂ မေလ ၂ရက်နေ့တွင် ထိုဝန်ကြီးဌာနမှ နေ၍ သယံဇာတနှင့် သဘာဝပတ်ဝန်းကျင် ထိန်းသိမ်းရေးဝန်ကြီးဌာန၊ ဒုတိယဝန်ကြီးအဖြစ် ပြောင်းရွှေ့ခန့်အပ်သည်။ ၂၀၂၃ စက်တင်ဘာ ၂၅ရက်တွင် ဦးထွန်းအုံသည် စီးပွားရေးနှင့်ကူးသန်းရောင်းဝယ်ရေးဝန်ကြီးဌာန ပြည်ထောင်စုဝန်ကြီး ဖြစ်လာခဲ့သည်။

ကိုးကား
-------



1. ↑  RESHUFFLE OF CABINET MEMBERS: APPOINTMENT AND PERMITTED RETIREMENT ANNOUNCED။ *MITV* (25 September 2023)။  27 September 2023 တွင် ပြန်စစ်ပြီး။
2. ↑  နိုင်ငံတော်သမ္မတရုံးအမိန့်ကြော်ငြာစာ(၇၄/၂၀၁၅)ဝန်ထမ်းအဖွဲ့အစည်းအကြီးအမှူးများပြောင်းရွှေ့ခြင်းနှင့်ခန့်ထားခြင်း။ *မြန်မာနိုင်ငံတော်ပြန်တမ်း* (၁၀ ဒီဇင်ဘာ ၂၀၁၅)။  ၂၇ စက်တင်ဘာ ၂၀၂၃ တွင် ပြန်စစ်ပြီး။
3. ↑  နိုင်ငံတော်သမ္မတရုံးအမိန့်ကြော်ငြာစာ(၉ ၄/၂၀၁၆)ဝန်ထမ်းအဖွဲ့အစည်းအကြီးအမှူးအတည်ပြုခန့်အပ်ခြင်း။ *မြန်မာနိုင်င့တော်ပြန်တမ်း* (၁၃ ဒီဇင်ဘာ ၂၀၁၆)။  ၂၇ စက်တင်ဘာ ၂၀၂၃ တွင် ပြန်စစ်ပြီး။
4. ↑  ပြည်ထောင်စုအစိုးရအဖွဲ့အမိန့်ကြော်ငြာစာ(၆၃/၂၀၁၇)အမြဲတမ်းအတွင်းဝန်တာဝန်ခံညွှန်ကြားရေးမှူးချုပ်အဖြစ်တာဝန်ပေးအပ်ခြင်း။ *မြန်မာနိုင်ငံတော်ပြန်တမ်း* (၂၈ ဇူလိုင် ၂၀၁၇)။  ၂၇ စက်တင်ဘာ ၂၀၂၃ တွင် ပြန်စစ်ပြီး။
5. ↑  နိုင်ငံတော်စီမံအုပ်ချုပ်ရေးကောင်စီအမိန့်အမှတ်(၁၁၆/၂ဝ၂၁)ဒုတိယဝန်ကြီးများ ခန့်အပ်တာဝန်ပေးခြင်း။ *MWD Webportal* (၂၃ ဧပြီလ ၂၀၂၁)။  ၂၇ စက်တင်ဘာ ၂၀၂၃ တွင် ပြန်စစ်ပြီး။
6. ↑  သာသနာရေးနှင့် ယဉ်ကျေးမှုဝန်ကြီးဌာန၊ ဒုတိယဝန်ကြီး ဦးထွန်းအုံ အား သယံဇာတနှင့် သဘာဝပတ်ဝန်းကျင် ထိန်းသိမ်းရေးဝန်ကြီးဌာန၊ ဒုတိယဝန်ကြီးအဖြစ် ပြောင်းရွှေ့ခန့်အပ်။ *Myanmar Digital News* (၃ မေ ၂၀၂၂)။  ၂၇ စက်တင်ဘာ ၂၀၂၃ တွင် ပြန်စစ်ပြီး။
The ρ Oph cloud complex is a star-forming region in the Gould Belt.
**ဂေါင်း ခါးပတ်** သည် နဂါးငွေ့တန်း ဂလက်ဆီရှိ ကြိုးကွင်းပုံစံ ကြယ်များ အစုအဝေး၏ အစိတ်အပိုင်းဖြစ်ပြီး အလင်းနှစ်ပေါင်း ၃၀၀၀ ခန့်ရှည်လျားသည်။ နေကဲ့သို့သော ကြယ်များပါဝင်သည့် ခရုပတ်ပုံစံ လက်မောင်းတွင် ပါဝင်သည်။ ယခုလက်ရှိ နေသည် ယင်းလက်မောင်း၏ဗဟိုနှင့် အလင်းနှစ် ၃၂၅ ကွာဝေးသည်။ ခါးပတ်အား လွန်ခဲ့သောနှစ်ပေါင်း ၃၀ မှ ၅၀ မီလီယံကြားတွင် ဖွဲ့တည်ခဲ့သည်ဟု ယူဆထားပြီး မူလဇာတ်မြစ်ကိုမူ မသိရပေ။ ဂေါင်း ခါးပတ်အား ၁၈၇၉ ခုနှစ်တွင် ရှာဖွေတွေ့ရှိသူ Benjamin Gould အားအစွဲပြု၍ မှည့်ခေါ်ခြင်းဖြစ်သည်။
 ခါးပတ်သည် များစွာသော ကြယ်စုတန်းရှိ တောက်ပသော ကြယ်များ ပါဝင်သည်။ ယင်းကြယ်စုတန်းများမှာ အိုရိုင်ယွန်၊ စီဖျူး၊ လာစာသာ၊ ပါဆီးယပ်၊ ကရိနာ၊ စင်တောရပ်၊ ဗီလာ စသည်တို့ဖြစ်သည်။ ၂၀၀၉ ခုနှစ်တွင် အကြံပေးသာ အဆိုအရ ဂေါင်း ခါးပတ်သည် နှစ်ပါင်း ၃၀ မီလီယံအကြာက ဖွဲ့တည်ခဲ့သည်ဟုဆိုသည်။ အခြားသော ဂလက်ဆီများ၌လည်း ယင်းကဲ့သို့သော ဂေါင်း ခါးပတ်များရှိသည်ဆိုသော သက်သေများလည်း တွေ့ရသည်။

စကြဝဠာရှိ ကမ္ဘာ၏တည်နေရာကမ္ဘာမြေနေအဖွဲ့အစည်းဂေါင်း ခါးပတ်အိုရိုင်ယွန် လက်မောင်းနဂါးငွေ့တန်း ဂလက်ဆီLocal GroupVirgo SClLaniakea SClမိမိတို့စကြဝဠာ

ကိုးကား
-------

1. ↑  Sir Patrick Moore, ed. (2002) [1987]။ *Astronomy Encyclopædia* (Revised ed.)။ Great Britain: Philip's။ p. 164။
2. ↑  The Gould Belt။ *The GAIA Study Report*။  2006-07-18 တွင် ပြန်စစ်ပြီး။
3. ↑  Gould Belt။ *The Encyclopedia of Astrobiology Astronomy and Spaceflight*။  2006-07-18 တွင် ပြန်စစ်ပြီး။
4. ↑  "Orion's dark secret: Violence shaped the night sky", New Scientist, 21 Nov. 2009, pp. 42–5.
5. ↑  Bekki, Kenji (2009). "Dark impact and galactic star formation: origin of the Gould belt". *Monthly Notices of the Royal Astronomical Society: Letters* **398** (1): L36–L40. doi:10.1111/j.1745-3933.2009.00702.x. Bibcode: 2009MNRAS.398L..36B.  Archived 8 December 2012 at archive.ph Error: unknown archive URL မော်ကွန်းတင်ပြီးမိတ္တူ။ 8 December 2012 တွင် မူရင်းအား မော်ကွန်းတင်ပြီး။  27 June 2018 တွင် ပြန်စစ်ပြီး။

ပြင်ပလင့်များ
-------------

* Gould Belt - Astronoo
* Map of the Gould Belt
* 3D evolution of the Gould Belt
* The Spitzer Gould Belt Survey
**OneHalf** ဗိုင်းရပ်စ် သည် **DOS** အခြေပြု ဆင့်ပွား ကွန်ပျူတာ ဗိုင်းရပ်စ်ဖြစ်သည်။ ၁၉၉၄ ခုနှစ် အောက်တိုဘာလတွင် တွေ့ရှိခဲ့သည်။ Slovak Bomber, Freelove or Explosion-II ဟုလည်း ခေါ်ဆိုကြသည်။ ၎င်း ဗိုင်းရပ်စ်သည် ကွန်ပျူတာ စတင်ဖွင့်သည်နှင့် ဟာ့ဒ်ဒစ် ၏ ဆလင်ဒါနေရာနှစ်ခုကို ပုံပြောင်းလိုက်သည်။ ပြီးနောက် ပုံမှန်အနေအထားရောက်အောင် ပြန်ဖြည်ပေးသည်။ ကွန်ပျူတာ ဟာ့ဒ်ဒစ် ၏ master boot record ဖိုင်များ(.COM, .SCR and .EXE)ကို ဖျောက်ခြင်းဖြင့် တိုက်ခိုက်သည်။ ဖိုင်များကို ပုံသေမဟုတ်သောXOR (လော့ဂျစ်) အစီအစဉ် ပြုလုပ်ပြီး တိုက်ခိုက်ခြင်းဖြစ်သည်။ ၎င်းသည် ဖိုင်များကို XOR နည်းဖြင့် ပုံစံပြောင်းလိုက်ပြီ အချိန်အနည်းငယ်အတွင်း မူလဖိုင်ရအောင် ပြန်ဖြည်ပေးသောကြောင့် ဗိုင်းရပ်စ်ရှိမှန်း မသိလိုက်ပေ။ သို့သော်လည်း မူလဖိုင်ပြန်လည်ရရှိရန် မှားယွင်းသော ဖြည်နည်းကို အသုံးပြုလိုက်ပါက အချက်အလက်များဆုံးရှုံးနိုင်သည်။ ထိုဗိုင်းရပ်စ်ကို ဖယ်ထုတ်ရန်အတွက် SAC (Slovak Antivirus Center) မှ ဖယ်ရှားရေး ဆော့ဖ်ဝဲတီထွင်ပေးခဲ့သည်။ မည်သည့်လတွင်မဆို ၄ ၊ ၈ ၊ ၁၀ ၊ ၁၄ ၊၁၈ ၊ ၂၀ ၊ ၂၄ ၊ ၂၈ ၊ ၃၀ ရက်များတွင် လုပ်ငန်းလုပ်ဆောင်သည်။ ထိုဗိုင်းရပ်စ်တွင်

> 
> Dis is one half.
> 
> 
> Press any key to continue ...
> 
> 
> 

ဟူသော စာကြောင်းများ တွေ့ရသည်။

ကိုးကား
-------

1. ↑  One\_Half။ Symantec။  13 February 2013 တွင် ပြန်စစ်ပြီး။

ပြင်ပလင့်ခ်များ
---------------

* OneHalf at VirusList.com Archived 14 January 2006 at the Wayback Machine.
* One\_Half: The Lieutenant Commander
ခပေါင်းရေကြည်ကို ရုက္ခဗေဒသညာ အားဖြင့် စထရိခနို့ပိုတက်တိုရမ် (Strychnos potatorum) ဟုခေါ်သည်။ 

ခပေါင်းရေကြည်ပင်သည် ရေကို ကြည်လင်နိုင်စွမ်းသော အစေ့ရှိ အသီးသီးသော အပင်ဖြစ်သည်။ ထိုအပင်မျိုးကို မြန်မာနိုင်ငံ ပဲခူးနှင့် တောင်ငူခရိုင်များတွင် အများအပြား တွေ့ရသည်။ အသီးတွင် အစေ့ တစ်စေ့သာ ပါသည်။ 

အပင်မှာ ရွက်ကြွေပင်ကြီးမျိုးဖြစ်သည်။ ပေ (၄၀) ခန့် အထိမြင့်သည်။ မီးခိုးရောင်အခေါက်ရှိပြီး အခေါက်တွင် အမြှောင်းများပါသည်။ 

အရွက်မှာ ဘဲဥပုံ ရှည်မျောမျော ရှိ၍ အရွက်ထိပ်ပိုင်းမှာ ချွန်သွယ်ပြီး ရွက်အရင်းပိုင်းမှာ သွယ်သည် သို့ ဝိုင်းသည်။ ရွက်ပြားချော၍ အစိမ်းရင့်ရောင် ရှိပြီး ရွက်အနားတွင် အတွန့်များရှိသည်။

အပွင့်မှာ ဖြူပြီး မွှေးသည်။ ပွင့်ညှာအလွန်သေးပြီး အပွင့်တွင်း အမွှေးများ ရှိကာ ခေါင်းလောင်းပုံ ဖြစ်သည်။ 

အစေ့မှာ တစ်လက်မ၏ ၄ ပုံ ၁ပုံမှ ၁ လက်မ ၏ ၃ ပုံ ၁ပုံ အထိ ရှိတတ်သည်။ လုံးခြမ်းပုံ ရှိပြီး ရွှေရောင်အမွှေးနုများဖြင့် ဖုံးအုပ်ထားသည်။ 

ရေကြည်အောင် ပြုလုပ်နည်းမှာ ရေထည့်ထားသော အိုးအတွင်းဘက် ဖင်ပိုင်းကို ခပေါင်းရေကြည်စေ့ဖြင့် တိုက်ပေးရသည်။ ထိုအခါ အစေ့မှ အဖတ်ကလေးများသည် ရေထဲသို့ ပါသွားကြသည်။ အဖတ်များများ ထွက်နိုင်အောင် စဉ့်မသုတ်ထားသော ရိုးရိုး မြေအိုးကို သုံးလျှင် ပို၍ ကောင်းမွန်သည်။ အစေ့မှ ထွက်သော အဖတ်ကလေးများသည် ရေထဲရှိ မြူမှုန်၊ ညွန်နှစ်များကို သယ်ယူ၍ အနည်ထိုင်သွားသောအခါ ရေသည် ကြည်လင်သွားသည်။ 

ခပေါင်းရေကြည်စေ့၏ အခွံကို အမှုန့်ပြုလုပ်၍ အန်ဆေးအဖြစ် သုံးရန်လည်းကောင်း၊ ဝမ်းကိုက် ပျောက်ဆေးအဖြစ် သုံးရန်လည်းကောင်း သင့်လျော်သည်။ ဝမ်းကိုက်ပျောက်ဆေးအဖြစ် သုံးပုံမှာ ခပေါင်းရေကြည်စေ့ခွံကို အမှုန်ပြု၍ ယင်းအမှုန် ၁၀ ဂရမ်မှ ဂရမ် ၂၀ကို ဘိန်းစေ့ တစ်စေ့နှစ်စေ့ဖြင့် ရော၍၊ အလုံးကလေးများ လုံးရသည်။ ထိုဆေးလုံးကို ၃ နာရီ၊ သို့မဟုတ် ၄ နာရီခြားတစ်ခါ တိုက်ကျွေးလျှင် ဝမ်းကို သက်သာသည်။ ခပေါင်းရေကြည်ပင်၏ အနွယ်ကိုလည်း မျက်စဉ်းအဖြစ် အသုံးပြုနိုင်သေး၏။

ရခိုင်လို ခမောင်းခါးပင်ဟု ခေါ်သည်။

ကိုးကား
-------

1. ↑  *The Plant List: A Working List of All Plant Species*၊ 16 February 2016 တွင် ပြန်စစ်ပြီး
2. 1 2 3 4
3. ↑   မြန်မာ့စွယ်စုံကျမ်း၊ အပိုင်း-၂၊ အတွဲ(ခ)
4. ↑  မောင်သိန်းဇံ (ဇူလိုင် ၂၀၀၀)။ *ရခိုင်မြန်မာဆေးအခေါ်ကွဲလွဲမှုများ*။ နက္ခတ္တရောင်ခြည်။ p. ၂၈၁။
**ဟိုလွန်ဒီဇိုင်းပြတိုက်** (အင်္ဂလိပ်: Design Museum Holon) သည် အစ္စရေးနိုင်ငံရှိ ဒီဇိုင်းဆိုင်ရာ ပထမဆုံး ပြတိုက် ဖြစ်သည်။

သမိုင်းကြောင်း
--------------

ပြတိုက်၏ အဆောက်အအုံအား အစ္စရေးဗိသုကာပညာရှင်နှင့် စက်မှုဒီဇိုင်နာ ရွန်အာရက်က ဘရူနိုအာဆာနှင့် အတူ ဒီဇိုင်းထုတ်ခဲ့သည်။ ပြတိုက်သည် ဟိုလွန်မြို့ရှိ ယဉ်ကျေးမှုဧရိယာအသစ်၏ အရှေ့ပိုင်းတွင် တည်ရှိပြီး အနီးနားတွင် ဟိုလွန်နည်းပညာသိပ္ပံတည်ရှိသည်။

ပြတိုက်အား ၂၀၁၀ ပြည့်နှစ် မတ်လ ၃ ရက်နေ့တွင် ဖွင့်လှစ်ခဲ့သည်။ ခရီးသွားမဂ္ဂဇင်း *Conde Nast Traveler*က ပြတိုက်သည် ကမ္ဘာ့အံ့ဖွယ်အသစ်တစ်ခုဟု ရည်ညွှန်းခဲ့သည်။

ကိုးကား
-------

1. ↑  A Small Miracle, Haaretz
2. ↑  Ron Arad's Metallic Vision, *The New York Times*

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***Design Museum in Holon*** နှင့် ပတ်သက်သော မီဒီယာ ရှိသည်။ |

* 
* 
* 
* 
* 
*

ပြင်ပလင့်ခ်များ
---------------

* Design Museum Holon
* Aharon Feiner Eden Materials Library, Design Museum Holon

ကိုဩဒိနိတ်: 32°0′39.46″N 34°46′39.39″E﻿ / ﻿32.0109611°N 34.7776083°E﻿ / 32.0109611; 34.7776083

|  |  |
| --- | --- |
| Authority control | 
* WorldCat Identities
* VIAF: 171203870
* LCCN: no2011083571

 |
**ဆွန်နီမွတ်စလင်** (***အင်္ဂလိပ်: Sunni***) များသည် ကမ္ဘာ့မွတ်စလင်လူဦးရေ၏ 85-90% ခန့်ပါဝင်သော အစ္စလာမ်သာသနာ၏ အကြီးဆုံးဌာနခွဲဖြစ်သည်။  "ဆွန်နီ" ဟူသော စကားလုံးသည် အာရဗီစကားလုံး "ဆူနဟ်" မှ ဆင်းသက်လာပြီး "ရိုးရာ" ဟု အဓိပ္ပါယ်ရသည်။  ဆွန်နီမွတ်စလင်များသည် ကျမ်းတော်မြတ်ကုရ်အာန်နှင့် ဟဒီးစ်တော် (နဗီတမန်တော် မုဟမ္မဒ်၏ နှုတ်ကပတ်တော်များနှင့် လုပ်ဆောင်ချက်များ) သည် အစ္စလာမ့်ဥပဒေနှင့် လမ်းညွှန်မှု၏ အဓိကအရင်းအမြစ်နှစ်ရပ်ဖြစ်သည်ဟု ယုံကြည်ကြသည်။  ၎င်းတို့သည် အစောပိုင်း မူဆလင်အသိုက်အဝန်း (ijma) နှင့် တူညီသော (qiyas) တို့၏ သဘောဆန္ဒကို လိုက်နာကြပြီး ပြဿနာအသစ်များအတွက် တရားဝင် စီရင်ထုံးများကို ရယူကြသည်။

ဆွန်နီမွတ်စလင်များသည် အစ္စလာမ်၏ မဏ္ဍိုင်ကြီးငါးရပ်ကို ယုံကြည်ကြသည်။

Shahadah - အလ္လာဟ်အရှင်မြတ်မှတစ်ပါး အခြားမည်သည့်ဘုရားမျှမရှိဟု ယုံကြည်ခြင်း နှင့် မုဟမ္မဒ်သည် အလ္လာဟ်အရှင်မြတ်၏တမန် တော်ဖြစ်သည် ။

Salat- မက္ကာရှိ ကဘကို တစ်နေ့ငါးကြိမ် ဆုတောင်းပါ။

ရမ်ဇာန်လ၏ ဥပုသ်လတွင် မိုးလင်းမှ နေဝင်ရီတရော ဥပုသ်။

Zakat: ဆင်းရဲနွမ်းပါးသူများကို အလှူဒါနပြုခြင်း။

ဟဂ်ျ- ရုပ်ပိုင်းဆိုင်ရာနှင့် ငွေကြေးတတ်နိုင်သူများအတွက် တစ်သက်တွင် အနည်းဆုံး တစ်ကြိမ် မက္ကာသို့ ဘုရားဖူးသွားပါ။

ဆွန်နီ မွတ်စ်လင်မ် များ သည်လည်း ယုံကြည်ခြင်း ပုဒ်မ ခြောက်ခု ကို ယုံကြည် သည် ။

အလ္လာဟ်အရှင်မြတ်သည် တစ်ဆူတည်းသော ဘုရားကို ယုံကြည်ပါ။

ကောင်းကင်တမန်များကို ယုံကြည်ခြင်း။

အာဒံ၊ နောဧ၊ အာဗြဟံ၊ မောရှေ၊ ယေရှုနှင့် မုဟမ္မဒ် အပါအဝင် အလ္လာဟ်အရှင်မြတ်၏ ရစူလ်တမန်တော်မြတ်(ဆွ)အား ယုံကြည်ပါ။

တိုရာ၊ သမ္မာကျမ်းစာနှင့် ကုရ်အာန်ကျမ်းများအပါအဝင် အလ္လာဟ်အရှင်မြတ်၏ ထင်ရှားပေါ်လွင်သော စာအုပ်များကို ယုံကြည်ပါ။

တရားစီရင်ရာနေ့၌ ယုံကြည်ခြင်း။

ကြိုတင်ယုံကြည်မှု။

ဆွန်နီမွတ်စလင်များကို တွေးခေါ်မှုဆိုင်ရာ အဓိကကျောင်းလေးခု သို့မဟုတ် mazhabs ဟူ၍ ခွဲခြားထားသည်။

ဟာနဖီ- Imam Abu Hanifah (CE 699-767) မှ တည်ထောင်ခဲ့သော အကြီးဆုံးသော တွေးခေါ်မှုကျောင်း။

မာလီကီ- Imam Malik ibn Anas (711-795 CE) မှ တည်ထောင်ခဲ့သော ဒုတိယအကြီးဆုံး တွေးခေါ်မှုကျောင်း။

Shafi'i - Imam Muhammad Ibn Idris ash-Shafi'i (767-820 CE) မှ တည်ထောင်ခဲ့သော တတိယအကြီးဆုံး တွေးခေါ်မှုကျောင်း။

ဟန်ဘာလီ- Imam Ahmad Ibn Hanbal (780-855 CE) မှ တည်ထောင်ခဲ့သော စတုတ္ထအကြီးဆုံး တွေးခေါ်မှုကျောင်း။

တွေးခေါ်မှုကျောင်းတစ်ခုစီတွင် ကုရ်အာန်နှင့် ဟဒီးစ်တော်၏ တရားစီရင်ထုံးများနှင့် အဓိပ္ပာယ်ဖွင့်ဆိုချက်များ သီးသန့်ရှိကြသည်။  သို့သော် တွေးခေါ်မှုဆိုင်ရာ စာသင်ကျောင်း လေးခုစလုံးသည် အစ္စလာမ်၏ အခြေခံမူများကို သဘောတူကြသည်။

ဆွန်နီမွတ်စလင်များသည် သိပ္ပံ၊ သင်္ချာ၊ ဆေးပညာ၊ ဒဿနိကဗေဒနှင့် အနုပညာအပါအဝင် နယ်ပယ်များစွာတွင် ကမ္ဘာကို သိသာထင်ရှားသော ပံ့ပိုးကူညီမှုများ ပြုလုပ်ခဲ့သည်။  ကိုလိုနီဆန့်ကျင်ရေးလှုပ်ရှားမှုနှင့် ပြည်သူ့အခွင့်အရေးလှုပ်ရှားမှုများကဲ့သို့သော လူမှုရေးနှင့် နိုင်ငံရေးလှုပ်ရှားမှုများစွာ၏ ရှေ့တန်းမှလည်း ပါဝင်ခဲ့သည်။

ဆွန်နီမွတ်ဆလင်များသည် အလွှာပေါင်းစုံမှ ကွဲပြားသော လူမျိုးစုများဖြစ်သည်။  ၎င်းတို့သည် ၎င်းတို့၏ တူညီသော ယုံကြည်ချက်များနှင့် အစ္စလာမ်၏ သွန်သင်ချက်များကို လိုက်နာရန် ကတိကဝတ်များဖြင့် စည်းလုံးကြသည်။

ကိုးကား
-------
၁၉ရာစုမီးအိုးဘာရော့၏ပန်းချီ၏ဘောင်
ဘောင်တစ်ခုအသေးစိတ်
**ရုပ်ပုံဘောင်**သည်တစ်ချိန်တည်းတွင်ပန်းချီသို့မဟုတ်ဓာတ်ပုံကဲ့သို့သောဓာတ်ပုံအတွက်အကာအကွယ်နှင့်အလှဆင်ထားသောအနားသတ်ကိရိယာဖြစ်သည်။

ဆောက်လုပ်ရေး
------------

ဘောင်ထုတ်လုပ်သည့်အလုပ်ရုံ၏မျက်နှာစာ၊ ပတ္တူစေးပေါ်တွင်ဆီ၊ ၁၉၀၀ ခန့်
ဓာတ်ပုံဘောင်ကအနုပညာကိုကာကွယ်ပြီးကောင်းကျိုးကိုပေးသည်။ ရိုးရာအစဉ်အလာအရရုပ်ပုံများကိုသစ်သားဖြင့်ပြုလုပ်ခဲ့ကြပြီး၎င်းသည်အလွန်လူကြိုက်များနေဆဲဖြစ်ပြီးသစ်သားဘောင်များသည်စွမ်းအားကိုထောက်ပံ့ပေးနိုင်သဖြင့် ဘေးတိုက်ပုံများကျယ်ပြန့်အကွာအဝေးတွင်ပုံဖော်နှင့်မျက်နှာပြင်အမျိုးမျိုး အခြားပစ္စည်းများဥပမာသတ္တုပါဝင်သည် polystyrene ကဲ့သို့ငွေ၊ ကြေးဝါ၊ လူမီနီယမ်နှင့်ခိုင်မာသောပလတ်စတစ်များ၊ ဘောင်မျက်နှာပြင်သည်မည်သည့်အရောင် ယက်သားရှိပါစေ အခြားပုံသဏ္ဌာန်များစွာကိုဘောင်များထူထပ်သည့်နေရာများတွင်တွေ့ရသော်လည်းစစ်မှန်သောရွှေအတုများကိုလူတို့ကကြိုက်များနေဆဲဖြစ်သည်။ အချို့ရုပ်ပုံများသည်အသေးစိတ်အကြောင်းအရာများကိုရည်ညွှန်းနိုင်သောအသေးစိတ်ကျသောပုံသွင်းခြင်းရှိသည်။ အနုစိတ်အလှဆင်မှုများသည်သစ်သားအောက်ခံပေါ်တွင်ပုံသွန်းခြင်း၊ ဓာတ်ပုံဘောင်မှိုများသည်အမျိုးမျိုးသောပရိုဖိုင်းအမျိုးမျိုးဖြင့်လာသည်။ အဆိုပါနှုတ်ခမ်းယုန်၏အစွန်းမှအချိုးကျအကွာအဝေးကိုတိုးချဲ့သည်ဘောင်အတွင်းရှိအရာများကိုထိန်းချုပ်ထားပြီးရုပ်ပုံအားလှပစွာဖော်ထုတ်ရန်သို့မဟုတ်ထုတ်လွှင့်ရန်အတွက်အသုံးပြုနိုင်သည်။ 

passe-partout **(or mat) can be put between the frame and picture. The passe-partout serves two purposes: first, to prevent the image from touching the glass, and second, to frame the image and enhance its visual appeal.**
ရှုမြင်သုံးသပ်ကြသည့်အနုပညာလက်ရာများ၏နောက်ကျောများစွာကွဲပြားသည်၊ ရုပ်ပိုင်းဆိုင်ရာရိုက်ခတ်မှုများနှင့်ဖုန်၊ အင်းဆက်ပိုးများ၊ အစိုဓာတ်နှင့်ညစ်ညမ်းမှုများဝင်ရောက်ခြင်းမှကာကွယ်ရန်ဘောင်ဝန်ထုပ်များအားလုံးသည်ခိုင်မာသော၊ သိပ်သည်းသောဘုတ်များပါဝင်သင့်သည်။  နောက်ဆုံးအနေဖြင့်ချိတ်ဆွဲထားသောကွင်းသို့မဟုတ်အလားတူပူးတွဲဖိုင်များသည်ပုံသွင်းခြင်း၏ဘယ်ဘက်နှင့်ညာဘက်အခြမ်းတွင်လုံလုံခြုံခြုံတပ်ဆင်ထားသည်။

  

### ပုံသဏ္ဌာန်

ဒုတိယအင်ပါယာဘောင်ပတ်ပတ်လည်
ရုပ်ပုံဘောင်များသည်ယေဘုယျအားဖြင့်စတုရန်း (သို့) စတုဂံပုံဖြစ်သော်လည်းစက်ဝိုင်းနှင့်ဘဲဥပုံဘောင်များသည်အဆန်းမဟုတ်ပါ။ ဘောလုံးပုံသဏ္ဌာန်များ၊ ကြယ်များ၊ နှလုံးများကဲ့သို့သောပုံမှန်မဟုတ်သောပုံစံများဖြင့်ပြုလုပ်ထားသောဘောင်များကိုကျွမ်းကျင်သောသစ်သားပန်းပုဆရာသို့မဟုတ်လက်သမား သို့မဟုတ်သစ်သားဖြင့်ပြုလုပ်ထားသောသစ်သားဖြင့်ပြုလုပ်ထားသောမှလက်ဖြင့်ထွင်းနိုင်သည်။ ထောင့်ပတ်ပတ်လည်သွားလာရန်ဒီဇိုင်းရေးဆွဲဘောင်လည်းရှိပါတယ်။ လူကြိုက်များသောဒီဇိုင်းမှာအသဲပုံဖြစ်သည် ဘောင်အတွင်းရှိအတိမ်အနက်ကိုထည့်သည်။

သမိုင်း
-------

Italian Renaissance frame, *The Annunciation* Lucca c1500
မင်းသားလူးဝစ် (XIV) ဘုရင်၏ပုံပန်းသဏ္ဌာန်ရှိသောဘားရိုးဘောင်တွင်ပုံဖော်ထားသည်။
အစောဆုံးဘောင်များသည်ပါရာမာ့မီးပုံများကိုဝိုင်းရံထားသူများဖြစ်သည်။ ပိုင်ရှင်၏နေအိမ်တွင်သေဆုံးသည့်အထိပုံတူများကိုဆွဲရန်အတွက်တုတ်အင်္ကျီဘောင်များကိုအသုံးပြုခဲ့ခြင်းဖြစ်နိုင်သည်၊ နောက်ထပ်သီအိုရီတစ်ခုမှာရုပ်ပုံများကိုသေလုနီးပါးခြယ်သထားသည်နှင့်အလောင်းကိုဆေးကြောခြင်းမပြုမီမြို့တော်ကိုအသုဘအခမ်းအနားဖြင့်သယ်ဆောင်ခဲ့သည်။

ကိုးကား
-------

1. ↑  Lamoyne W. Durham (2008-09-18)။ PICTURE FRAME BACKING PAPER EDGE TRIMMER။ *US Patent application*။
2. ↑  (2016-10-21) Mummy portraits: A visual record of changing fashions in Roman Egypt[*လင့်ခ်သေ*]. *Christies*
ပုံသဏ္ဌာန် : -တစ်နှစ်ခံ ပင်ပျော့ပင် မျိုးဖြစ်သည်။ အရွက်သည် ရွက်ဆိုင် ထွက်၍ သေးငယ်ပြီး လှံစွပ်ပုံ ထွက်သည်။ ရွက်ရင်း သည် အနည်းငယ် ချွန်သည်။ ရွက်နား ညီသည်။ အပွင့်သည် အစိမ်းရောင် သန်း၍ အဖြူရောင် ပွင့်ငယ် ကလေးများ ဖြစ်သည်။ အသီးသည် လှံရှည် ပုံဏ္ဌာန် ဖြစ်သည်။
အပင်
- တစ်နှစ်ခံ ပင်ပျော့ ပင်ငယ်မျိုး ဖြစ်သည်။ အမြင့် ၁-၃ ပေ ခန့် ထိရှိသည်။ ကိုင်းဖြာသည်။ ပင်စည်နှင့် အကိုင်း အခက် လေးထောင့် သဏ္ဌာန် ရှိ၍ သေးငယ်ပြီး အစိမ်း ရောင် ရှိသည်။ ပင်စည် အရင်းပိုင်း နားတွင် အပွေး အနည်းငယ် ရှိသည်။ ပင်စည် ပေါ်ရှိ အဆစ် ကလေး များမှ ကိုင်းဖြာ ထွက်သည်။
အရွက်
- ၃ ရွက်ဆိုင် ထွက်သည်။ အလျား ၁ လက်မခန့် ထိရှည်၍ အရွက် အထက်ပိုင်း အနားတွင် ခွေးသွားစိပ် များရှိပြီး အရွက်အောက် ဘက်ပိုင်း အနား ညီသည်။ ရွက်ထိပ် ချွန်၍ ရွက်ရင်း သွယ်သည်။ ရွက်ကြောများ ထင်ရှားသည်။ ရွက်ပြား ချောသည်။
အပွင့်

-တေ့ဆိုင်ရွက် သုံးရွက်ထွက်သော အဆစ်တခုစီတိုင်းတွင် စိမ်းရောင်သမ်းသော နှမ်းစေ့အရွယ်အပွင့်ဖူး နှစ်ခုစီပါရှိသည်။

- စိမ်းရောင် သမ်းသော အဖြူရောင်ရှိ၍ အလွန် သေးငယ်သည်။
အသီး
- အက်ကွဲသီး ဖြစ်သည်။ အခန်း လေးခန်းပါ၍ အခန်းတစ်ခန်း စီ၌ သေးငယ်သော အညိုရောင် အစေ့ ကလေးများ မြောက်မြားစွာ ပါရှိသည်။
အမြစ်
- ရေသောက်မြစ် အနည်းငယ် တုတ်၍ ရှည်လျားပြီး ယင်းမှ ဘေးမြစ်များ ဖြာထွက်သည်။ ဘေးမြစ်များ တွင် သေးငယ်သော မြစ်မြွှာ ကလေးများ ရှိ၏။ အမြစ် အပေါ်ယံ နူးညံ့သော အခွံဖြင့် ဖုံးအုပ်နေ၍ အတွင်းသား မာကျောသည်။ ညိုဝါရောင် ရှိသည်။
အသုံးပြုနိုင်သည့်
အစိတ်အပိုင်းများ : ပဉ္စငါးပါး၊ အရွက်၊ အမြစ်။
မြန်မာနိုင်ငံတွင်
တွေ့နိုင်သောနေရာများ : မြန်မာနိုင်ငံ နေရာ အနှံ့အပြား တွင် ပေါက်ရောက်သည်။ သဘာ၀ အလျောက် ပေါက်ရောက်သည်။
အသုံးဝင်ပုံ : အာနိသင်
- မြန်မာ ဆေးကျမ်းများ အလိုအရ ဒန္တသုခ ပင်သည် ချုပ်၏၊ စေးချွဲ၏။ တုန်တက်တတ်သော အဖျား ရောဂါ အတွက် အသုံးပြု၏။ သွားကိုက် ရောဂါ ကုသရာ တွင် အထူး အကျိုးပြု၏။ အမြစ် သည် ရာသီသွေး လွန်ခြင်း၊ ညောင်းကျခြင်း တို့ကို နိုင်၏။ ဖြေဆေး အဖြစ်လည်း သုံးနိုင်၏။ အရွက် သည် အဖျားရောဂါ တို့ကို နိုင်၏။

အသုံးပြုပုံ-
ပဉ္စငါးပါး
၁။ ဒန္တ သုခ ပြုတ်ရည်နှင့် အမြစ်သည် သွားကိုက် ရောဂါ အတွက် အလွန်ကောင်း သောဆေး ဖြစ်၏။
၂။ ပဉ္စ ငါးပါး ပြုတ်ရည်ကို ငုံပေးခြင်း ဖြင့် လည်းကောင်း ၊ အမြစ်ကို အစိမ်း လိုက် ကြိတ်၍ သိပ်ပေးခြင်း ဖြင့် လည်းကောင်း ၊ ပဉ္စ ငါးပါး ကို ပြာချ၍ သွားဖုံး နှင့် သွားကြား ကို သိပ်ပေး ခြင်းဖြင့် လည်းကောင်း သွားကိုက် သွားနာ ပျောက်၏။
၃။ ပဉ္စ ငါးပါး ကြိတ်ရည် တွင် ဆားထည့် ၍ အနာ ပေါ်လိမ်း ပေးခြင်း ဖြင့်အနာ အသားနု တက်ပြီး ပျောက်ကင်း စေ၏။
၄။ ဆီးပူ ခြင်း၊ နည်းခြင်း၊ သွေးပါ ခြင်းတို့ အတွက် ပဉ္စ ငါးပါး အခြောက် လှန်းပြီး လက်ဖက်ခြောက် ကဲ့သို့ ခပ်သောက် က ပျောက်၏။
၅။ ပဉ္စ ငါးပါး ပြုတ်ရည် တွင် သကြား ထည့်သောက် က ချောင်းဆိုး သွေးပါ ရောဂါ ပျောက်၏၊
အရွက်
၁။ အရွက်ကို အဖျား ရောဂါ ပျောက်ဆေး ၊ အော့အန် သော ရောဂါ ပျောက်ဆေး၊ ဖြေဆေး အဖြစ် ဖော်စပ် အသုံးပြုရ၏။
အမြစ်
၁။ အမြစ် ကို ပြုတ်၍ ရာသီသွေး လွန်ခြင်း၊ ညောင်းကျ ခြင်းတို့ ၌ တိုက်ရ၏။
၂။ အမြစ်ကို ဆန်ဆေးရည် နှင့် သွေး၍ ဆားထည့် သောက်က အနာဝင် ဖျားခြင်း ပျောက်၏ ဟုဖော်ပြထားသည်။ 
သို့ရာတွင် သေချာပိုးသတ်သန့်စင်မထားသော အပင်အစိတ်အပိုင်းများ‌ကြောင့် မလိုအပ်သော ဘေးထွက်ဆိုးကျိုးများဖြစ်ပေါ်နိုင်သောကြောင့် သေချာချင့်ချိန်၍ သုံးသင့်သည်။
ref>မော်ကွန်းတင်ပြီးမိတ္တူ။ 14 August 2013 တွင် မူရင်းအား မော်ကွန်းတင်ပြီး။  24 October 2011 တွင် ပြန်စစ်ပြီး။</ref>

ကိုးကား
-------

1. ↑  *The Plant List: A Working List of All Plant Species*၊ 22 May 2016 တွင် ပြန်စစ်ပြီး
အနာထပိဏ်သူဌေးကြီး၏ အလှူကြီးပြုနေပုံ
သာဝတ္ထိပြည်သား ကုန်သည်တစ်ဦးဖြစ်သူ **အနာထပိဏ်** သည် အလှူအတန်းအရာ၌ ဧတဒဂ်ရခဲ့သူ သောတာပန်တစ်ဦးဖြစ်၏။ အမည်အရင်းမှာ **သုဒတ္တ** ဖြစ်သည်။

အနာထပိဏ္ဍိကဟု အမည်တွင်ပုံ
-------------------------

သုဒတ္ထသည် မြတ်စွာဘုရားနှင့် မတွေ့ဆုံမီကပင် အလှူအတန်းတို့၌ ရက်ရော၏။ သူတပါးတို့အပေါ်၌ ကြင်နာတတ်သူလည်း ဖြစ်၏။ ချို့ငဲ့သူများကိုလည်း ပေးကမ်းစွန့်ကြဲ၏။ ထို့ကြောင့် သူ၏အမည်အရင်းဖြစ်သည့် **သုဒတ္တ** ပျောက်ကာ **အနာထပိဏ္ဍိက** ဟု အမည်တွင်သည်။ **အနာထပိဏ္ဍိက** သည် 'ကိုးကွယ်ရာမဲ့တို့အား စွန့်ကြဲပေးကမ်းသူ' ဟု အဓိပ္ပာယ်ရသည်။

မြတ်စွာဘုရားနှင့် ဆုံလေပြီ
--------------------------

အနာထပိဏ်သည် သာဝတ္ထိမှ ရာဇဂြိုဟ်သို့ ကူးသန်းရောင်းဝယ်ရေးအတွက် လှည်းပေါင်းငါးရာဖြင့် ယောက်ဖတော်စပ်သူ ရာဇဂြိုဟ်သူဌေး၏ အိမ်သို့ လာခဲ့သည်။ ထို့နောက် ရာဇဂြိုဟ်သူဌေး၏ အိမ်တွင် တည်းခိုလေသည်။ ထိုအချိန်တွင် ရာဇဂြိုဟ်သူဌေးကြီးသည် မြတ်စွာဘုရားနှင့် သံဃာတော်တို့အား ဆွမ်းစားပင့်ထားသဖြင့် အလုပ်များ ရှုပ်လျက်ရှိသဖြင့် အနာထပိဏ်အား ဧည့်ခံ၍ စကားမပြောနိုင်အောင် ဖြစ်လျက်ပင် ရှိသည်။ မြတ်စွာဘုရား ပွင့်တော်မူသည်မှာ တစ်နှစ်ကျော် ကာလပင် ရှိပြီ ဖြစ်သော်လည်း အနာထပိဏ်သူဌေးကြီးမသိရှာပေ။ ယခုမှ ဘုရားပွင့်တော်မူကြောင်း သိလေ၏။ ထိုအကြောင်းကို ကြားသိသော် အနာထပိဏ်သည် မြတ်စွာဘုရားအား သွားရောက်ဖူးမြော်လိုစိတ်များ တဖွားဖွားဖြစ်ပေါ်လာသည်။ ယောက်ဖ ဖြစ်သူက မနက်ဖြန် ဆွမ်းစားကြွလာမှသာ ဖူးမြော်ရန် ပြောလေသည်။ အချိန်မှာလည်း ညဉ့်အချိန် ဖြစ်သောကြောင့် သွားရန် မသင့်တော်တော့ပေ။ အိပ်၍မျှပင် မပျော်ဘဲ မိုးလင်းခဲ့လေသည်။ အနာထပိဏ်သည် ဆွမ်းစားကြွလာသည်အထိ မစောင့်နိုင်တော့ပေ။ ထို့ကြောင့် နံနက်စောစောအချိန်ထကာ မြတ်စွာဘုရားရှိရာ ရာဇဂြိုဟ်ပြည် သုသာန်အနီး သီတဝန တောအုပ်သို့ သွားသည်။ 

အနာထပိဏ်သည် မြတ်စွာဘုရားထံသွားနေစဉ် ဤသို့ စိတ်အကြံ ဖြစ်၏။ "လောကတွင် ဘုရားအမည်ခံသူများ ပေါများ၏။ ငါသည် ဘုရားကို မမြင်ဘူးပေ။ ထို့ကြာင့် မည်သူ့ဆီသွားရမည် မသိပေ။ အကယ်၍ ဘုရားသည် ငါ၏ ငယ်အမည် သုဒတ္တ ကို သိပြီး ငါ့ကို အမည်ခေါ်၍ နှုတ်ဆက်လျှင် ကောင်းမည်။ ထိုမှသာ မြတ်စွာဘုရားအား ဆည်းကပ်ရလွယ်နိုင်သည်။ မြတ်စွာဘုရားသည်လည်း အစစ်ဖြစ်နိုင်ပေလိမ့်မည်" ဟု အကြံဖြစ်လေသည်။ မြတ်စွာဘုရားလည်း ထိုအကြံကို သိတော်မူ၏။ ထိုအချိန်တွင် မြတ်စွာဘုရားသည် စင်္ကြံလျှောက်နေလေသည်။ သူဌေးကြီးကို မြင်သောအခါ မြတ်စွာဘုရားသည် မြတ်စွာဘုရား၏ နေရာ၌ ထိုင်၏။ ထို့နောက် `လာ သုဒတ္တ´ ဟု နှုတ်ဆက်စကား ဆိုလေသည်။ ထိုအခါ မင်းကြီးသည် သူ၏ ငယ်အမည်ကို တရင်းတနှီးခေါ်သဖြင့် ဝမ်းမြောက်ဝမ်းသာ ဖြစ်လေ၏။ 

သူဌေးကြီးသည် မြတ်စွာဘုရား လွင်တီးခေါင်ပြင်၌ စင်္ကြံလျှောက်နေသည်ကို လာကတည်းကပင် မြင်၏။ ထို့ကြောင့် မြတ်စွာဘုရားအား "ချမ်းသာစွာ ကျိန်းစက်တော်မူရပါရဲ့လား" ဟု လျှောက်၏။ ထိုအခါ မြတ်စွာဘုရားသည် "ကာမဂုဏ် တို့၌ မလိမ်းကျံသော၊ ဝဋ်ဒုက္ခမှ ကင်းဝေးပြီးဖြစ်၍ ငြိမ်းအေးသော၊ ကိလေသာကင်းကွာ ချုပ်ငြိမ်းပြီးသူတို့သည် ချမ်းသာစွာ အိပ်ရ၏။ အာရုံငါးပါး၌ တပ်မက်တတ်သော တဏှာကို ပယ်ပြီးဖြစ်၍၊ ကိလေသာအပူကို ငြိမ်းပြီး၍၊ နိဗ္ဗာန်သို့ အရဟတ္တဖိုလ်ဖြင့် ရောက်ပြီး၍ ငြိမ်းချမ်းမှုကို ရပြီးသူသည် ချမ်းသာစွာ အိပ်ရ၏" ဟု မိန့်တော်မူ၏။ ထို့နောက် မြတ်စွာဘုရားသည် သစ္စာလေးပါးတရားကို အစဉ်အတိုင်း ဟောကြား၏။ ထိုအခါ သမာဓိဉာဏ်ကို ရ၏။ ထို့နောက် နာမရူပပရိစ္ဆေဒဉာဏ်၊ ပစ္စယ ပရိဂ္ဂဟဉာဏ်၊ ဝိပဿနာဉာဏ်တို့ကို ရလေသည်။ ထို့နောက် မဂ်ဉာဏ်ကို ရလေသည်။ အနာထပိဏ်သည် ပဒုမုတ္တရဘုရားလက်ထက်က ပန်ခဲ့သည် ဒါယကာ ဧတဒဂ်ဆုကို ရလေသည်။

ကိုးကား
-------

1. 1 2 3  ဦးရွှအောင်။ *ဗုဒ္ဓသို့မဟုတ်အနှိုင်းမဲ့*။